مام جەلال... لە کەلکانەوە تا بۆ کۆشکی کۆماریی عێراق - تۆڕی میدیایی خەڵک\nمام جەلال… لە کەلکانەوە تا بۆ کۆشکی کۆماریی عێراق\nمام جەلال كوڕ‌ی شێخ حیسامەدین كوڕ‌ی شێخ نوری كوڕ‌ی شێخ غە فوور. هاوینی ساڵی 1933 لە گوندی كەلكان ی قەتپاڵی چیای كۆسرەت لە دایكبووە، كە دەڕ‌وانێتە دەریاچەی دوكان. چەند ساڵێك تەمەنی منداڵی لەو گوندە بەسەر بردووەو دواتر باوكی بووە بەر ێبەری تەكیەی تاڵەبانی لە كۆیە. لەوێ چۆتە قوتابخانەی سەرەتایی و بە سەركەوتوویی خوێندنی تەواو كردووە، خوێندكارێكی زیرەك لێهاتوو بووە، هەر لە تەمەنی منداڵییەوە نیشانەكانی سەركردایەتی بە جۆرێ لێدەركەوتووە كە پێش هاوڕ‌ێكانی دەكەوت بۆ كۆڕ‌ی پرسە و ئەو بۆنانەی لەو سەردەمەدا بەڕ‌ێوە دەچوون، بەیانیان لە كاتی ریزبوونی قوتابیاندا، مامۆستاكان پێش هەمووان ئەویان هەڵدەبژارد بۆ خوێندنەوەی شیعری نیشتمانیی و نەتەوەیی.\nلەوێوە بیرۆكەی نەتەوایەتی لای ئەو چەكەرەی كرد تا وای لێهات وردە وردە بەسەریدا زاڵ بوو، كە گەیشتە پۆلی چوارەمی سەرەتایی یەكێك بوو لە پێشەنگەكانی خوێندكاران كە بە پەرۆشەوە بەشداری لە چالاكیەكانی قوتابخانە دەكرد و بەشداری لە وتار خوێندنەوەو شانۆدا دەكرد.\nئەگەرچی جەژنی نەورۆز لە لایەن حكومەتە یەك لە دوای یەكەكانی عیراقەوە یاساخ بوو، بەڵام لەگە‌ڵ ئەوەشدا گەلی كوردستان لە 21 ی ئاداری هەموو ساڵێك بە ئاهەنگ یادیان دەكردەووە، ئەویش بە هۆی پیرۆزیی ئەم جەژنە لای كورد كە بە رۆژی سەركەوتنی گەلی كورد دادەنێن بەسەر ئەو زاڵمانەی دەیچەوساندنەوە.\nساڵی 1945: ئاهەنگێكی میللی لە كۆیە بۆ نەورۆز سازكرا، تاڵەبانی كە لە تەمەنی سیانزە ساڵیدا بوو بەشداری تێدا كرد و وتەی حەماسئامێزی خوێندەوە، بووە مایەی سەرسۆڕ‌مانی مامۆستا و بەشداربووان.\nلە ساڵی 1946 دا لەگە‌ڵ چەند هاوڕ‌ێیەكی خوێندكار و بە ئامۆژگاری یەكێك لە مامۆستاكانی كۆمەڵەیەكی فێركاری نهێنی دامەزراندبە ناوی كۆمەڵەی پێشخستنی خوێندنەوە k.p.x و مام جەلال بە سكرتێری هەڵبژاردرا، ئامانجێكی كۆمەڵەكە هاندانی خوێندكاران بوو بۆ خوێندنەوەی دەرەكی.\nلە هەمان ساڵدا و دوای دامەزراندنی پارتی دیموكراتی كورد لە 16 ی ئابی 1946 كەوتە ژێر كاریگەری بەرنامەی پارتی و لە چوارچێوەی رێكخستنەكانیدا كەوتە چالاكی خوێندكارانە.\nدوای چوونە ناو كاری سیاسییەوە، رۆژنامەی رزگاری كە پارتی دیموكراتی كورد بە نهێنی دەریدەكرد، كورتە وتاری لەژێر نازناوی ئاگر دا بۆ بڵاو دەكردەوە.\nساڵی 1947 بوو بە ئەندام لە پارتی دیموكراتی كورد و چالاك و لێهاتوو بوو لەو ئەرك و فەرمانە حزبیانەی پێی دەسپێردران.\nساڵی 1948 خوێندنی سەرەتایی تەواو كرد و لە ناوەندی كۆیە بوو بە خوێندكار، ئەو ساڵە بە ساڵی وەسبە راپەڕ‌ین ناسرابوو، كە گەلی عیراق توانی پەیماننامەی پۆرتسماوس هەڵبووەشێنێتەوەو حكومەتی ساڵح جەبر بڕ‌وخێنێ و حكومەتی محەمەد سەدر دابمەزرێنێو لەو كەش و هەوا ئازادیەدا كە لە سایەی ئەم راپەڕ‌ینە هاتە كایەوە، هەڵبژاردنێكی گشتی خوێ،دكاران ئەنجامدرا بۆ هەڵبژادنی نوێنەرانی كۆنگرەی گشتی.\nئەوە بوو جەلال تاڵەبانی بە نوێنەری خوێندكارانی كۆیە هەڵبژێردرا و بەشداری لە یەكەمین كۆنگرەی خوێندكارانی عیراقدا كرد كە لە نیسانی 1948 لە گۆڕ‌ەپانی السباع ی شاری بەغداد بەسترا.\nلەم كۆنگرەیەدا بۆ یەكەمین جار گوێی لە شاعیری مەزن محەمەد مەهدی جەواهیری بوو، كە شیعرە بە ناوبانگەكەی رۆژی شەهید ی خوێندەوە، كە بۆ جەع فەری برای و بۆ شەهیدانی وەسبە وتبووی. ئەو ساتانە لە ژیانی تاڵەبانیدا مێژوویی بوون و وای كرد ببێتە یەكێك لە مریدەكانی شیعری ئەو و دواتریش بوو بە ئازیزترین دۆستی و ئەو دۆستایەتیە تا دوا ساتەكانی ژیانی شاعیر بەردەوام بوو.\nساڵی 1949 و لە سایەی حوكمی عور فی و تۆقاندن كە كوردستان و عیراقی گرتەوە، تاڵەبانی لە حزبدا سەركەوت و بووە ئەندامی لیژنەی ناوچەی كۆیە.\nلە شوباتی 1951 دا و لە كۆنگرەی دووەمی پارتی دیموكراتی كورد، بە ئەندامی لیژنەی ناوەندی هەڵبژێردرا، بەڵام لەبەر پاراستنی ریزەكانی پارتی پلەكەی خۆی بە هەڤاڵێكی خۆی بەخشی كە دوای دەرچوونی لە زیندانی بەشداری لە كۆنگرەدا كردبوو.\nلە ساڵی 1951 دا لەگە‌ڵ چەند هەڤاڵێكدا گیراو بۆ شاری موسڵ دوور خرایەوە، لەوێش لە خەباتی سیاسیدا بەردەوام بوو و دواتر چووە كەركوك بۆ تەواوكردنی خوێندن و سەر لەنوێ دامەزراندنەوەی رێكخستنەكانی حزب و بووە بەرپرسی رێكخستنەكانی كەركوك. لە هەمان ساڵیشدا ئەركی چاپ و بڵاوكردنەوەی بڵاوكراوەكانی بە شێوەیەكی نهێنی گرتە ئەستۆ تا ئەو رۆژەی گیرایەوە.\nساڵی 1952 چووە كۆلیژی ماف حقوق لە بەغداد كە ئەو دەمە رێكخستنەكانی پارتی دیموكراتی كورد پەرتەوازە بوو، بەڵام مام جەلال توانیی رێكخستنەكانی حزب تۆكمە بكاتەوە.\nلە كانوونی دووەمی 1953 دا بەشداریی كۆنگرەی سێیەمی پارتی دیموكراتی كوردستانی كرد و بە ئەندامی كۆمیتەی ناوەندی هەڵبژێردرا و لە مانگی شوباتدا سەرپەرشتی یەكەمین كۆنگرەی یەكێتی قوتابیانی كوردستانی كرد و لە كۆنگرەیەدا بە سكرتێری گشتی قوتابیانی كوردستان هەڵبژێردرا و لە هەمان ساڵیشدا یەكێك بوو لە دامەزرێنەرانی یەكێتیی لاوانی دیموكراتی كوردستان ، هەر لەو كاتانەدا نوێنەری پارتی بوو لای زۆربەی حزبە نهێنێ و ئاشكراكانی عیراقی.\nساڵی 1954 بە ئەندامی مەكتەبی سیاسی هەڵبژێردرا.\nساڵی 1955 سە فەری دەرەوەی عیراقی كرد و لە فیستیڤاڵی لاوان و قوتابیانی جیهانی لە وارشۆ بەشداری كرد و لەوێوە سەردانی یەكێتی شوورەوی ئەوسا و چینی كرد.\nساڵی 1956 لەبەر چاوان وون بوو، كەوتە خەباتی ژێر زەمینی و ناچار بوو لە پۆلی چوارەمی ما فدا خوێندن بەجێبهێڵێت.\nساڵی 1957 سە فەری سوریا و مۆسكۆی كرد و لە فیستیڤاڵی لاوان و قوتابیانی مۆسكۆ بەشداری كرد و هاتنی بۆ سوریا بە فرسەت زانی بۆ پەیوەندی بە كوردەكانی ئەوێوە و پەیوەندیەكی سیاسی دروستبوو. لە هەمان ساڵیشدا گەڕ‌ایەوە عیراق و بەشداری لە كارەكانی مەكتەبی سیاسی پارتی دیموكراتی كوردستانی یەكگرتوو كرد و بوو بە بەرپرسی رۆژنامەی خەباتی كوردستان كە لە سلێمانی بە نهێنی دەریان دەكرد.\nلە یەكەمین رۆژی سەركەوتنی شۆڕ‌شی 14 ی گەلاوێژی ساڵی 1958، سەرپەرشتی رێكخستنی خۆپێشاندانی جەماوەری سلێمانی كرد و بە هاوكاری هەڤاڵانی حزب لە نێو شاردا، پاشان چووە بەغداد و بەشداریی لە كاروباری مەكتەبی سیاسی و دەركردنی گۆڤاری رزگاری التحریر دا كرد، هەروەها ئەركی ئەو خەباتەی لە ئەستۆ گرت كە لە نێو ریزەكانی حزبدا فراوان دەبوو، وەك پێویستییەكی بوونی حزبێكی پێشڕ‌ەوی كوردستانی و رێكخراوە پێشەییەكان بەرهەڵستكاری كردنی ئەو هەوڵانەی كە دەیانویست پارتی دیموكراتی كوردستان بكەنە پاشكۆی حزبێكی عیراقی.\nساڵی 1959 جارێكی تر بە ئەندامی كۆمیتەی ناوەندی پارتی دیموكراتی كوردستان و مەكتەبی سیاسی هەڵبژێردرا و لە هەمان كاتدا ئە فسەری یەدەكی كەتیبەی چوارەمی تانك بوو، هەروەها بەشداری لە دەركردنی رۆژنامەی خەبات دا دەكرد كە بە زمانی عەرەبی دەردەچوو، وە بە ناوی پیرۆت ەوە وتاری تێدا بڵاودەكردەوە.\nساڵی 1960 بەرپرسی لقی سلێمانی و ئەندامی مەكتەبی سیاسی بوو كە خولێكی هۆشیاری بۆ كادێرەكان كردەوە.\nساڵی 1961 بووە سەرنووسەری رۆژنامەی كوردستان و دوای داخستنی رۆژنامەی خەبات دووچاری راوونان بوو لە بەغداد، بەڵام لە شەوی نەورۆزی هەمان ساڵدا وتارێكی دژی دیكتاتۆریەت خوێندەوەو بەرگری لە بارزانی خوالێخۆشبوو كرد كە ئەو سەردەمە قاسم كۆمەڵێك تاوانی دابۆوە پاڵ لە ئەنجامی ئەوەدا فەرمانی گرتنی دەرچوو و بە نهێنی گەڕ‌ایەوە سلێمانی و خۆی شاردەوە و بەشداری لە رێكخستنی مانگرتنی گشتیدا كرد كە لە شەشەی ئەیلوولدا كرا.\nلە ئەیلولی 1961 دا كە شۆڕ‌ش هەڵگیرسا، بەرپرسی ناوچەی سلێمانی بوو، یەكەمین بنكەی شۆڕ‌شی لە چەمی رێزان كردەوەو سەرپەرشتی كرد و فەرماندەیی هێزی پێشمەرگەی لیوای سلێمانی كرد تا وای لێهات زۆر فراوان بوو و بووە هێزێكی گەورە، ئەوە بوو كرا بە لێپرسراوی هێزی پێشمەرگەی كوردستان.\nلە نەورۆزی 1962 دا، سەركردایەتی ئەو هێڕ‌شە بەر فراوانەی كرد بۆ سەر ناوچەی شارباژێڕ و لە ماوەی چەند رۆژێكدا دەست بەسەر هەموو بنكەی پۆلیسی ناحیەی بناوەسووتە و چوارتادا گیرا و هێزەكانی بەرەو قەزای پێنجوێن برد و تەواو ناوچەكەیان ئازاد كرد.\nبەم شێوەیە هەردوو ناوچەی شارباژێڕ و پێنجوین بوونە دوو ناوەندی شۆڕ‌ش و سەركردایەتی. لە 1962 ـ 1963 زۆربەی ناوچەكانی قەرەداغ و قەڵاسێوكە و گەرمیان و سەنگاو ئازاد كران. ئەو دەمە مام جەلال فەرماندەی هێزی رزگاری بوو، لە هەمان كاتیشدا سەرپەرشتی دامەزراندنی ناوەندەكانی بەمۆ و هەڵەبجە و تەوێڵە و بیارەی دەكرد.\nساڵێ 1963 و دوای كودەتا رەشەكەی شوبات، مام جەلال بە سەرۆكی وە فدی كوردی دەستنیشان كرا بۆ گفتوگۆ لەگە‌ڵ حكومەتی تازەدا كە لە سەرتادا رەزامەندیان لەسەر گفتوگۆ و چارەسەری ئاشتیانەی كێشەی رەوای كورد نیشاندا، هەروەها سەردانی كۆماری میسری و جەزائیری كرد و چاوی بە عەبدولناسر و بن بێلا كەوت و لە هەمان ساڵیشدا سەردانی ئەوروپای كرد و نوێنەرایەتی شۆڕ‌شی كوردستانی كرد و سەركەوتوو بوو بۆ ناساندنی كێشەی كورد و ئاشكرا كردنی بارودۆخی كوردستان و كۆكردنەوەی یارمەتی و هاوكاری بۆ شۆڕ‌ش لە وڵاتانی فەرەنسا، ئەڵمانیا، روسیا، چیكسلۆ فاكیا و نەمسا.\nساڵی 1964 گەڕ‌ایەوە كوردستان و ئەركی خۆی لە فەرماندەیی كردنی هێزی رزگاری گرتەوە ئەستۆ.\nساڵی 1967 بەشداری لە كۆڕ‌ی ئیشتراكیەكانی عەرەب كرد لە جەزائیر و لێكۆڵینەوەیەكی زۆر بە پێزی دەربارەی كێشەی كورد و شەرعیەتی بزووتنەوەی رزگاریخوازی گەلی كورد و دۆستایەتی نێوان كورد و عەرەب پێشكەشكرد.\nساڵی 1970 رۆڵی كاریگەری خۆی بینی لە یەكگرتنەوەی هەردوو باڵی پارتی دیموكراتی كوردستان كە پێشتر ببوونە دوو باڵ و ناكۆكیەكی تاڵ و خوێناوی لە نێوانیاندا هەبوو.\nساڵی 1972 سە فەری دەرەوەی عیراقی كرد و ماوەیەك لە لوبنان و میسر و سوریا مایەوە و دوای رووخاندنی شۆڕ‌شی كورد كە لە ئەنجامی رێكەوتننامەی نێوان سەدام و شای ئێران لە ئاداری 1975 لە جەزائیر ئیمزا كرا، تاڵەبانی هەر لەو ناوچانەدا مایەوە.\nلە 01 06 1975 لە دیمەشق لەگە‌ڵ دەستەیەك لە هەڤاڵانیدا یەكێتیی نیشتمانیی كوردستانیی دامەزراند و نەخشەی بۆ هەڵگیرسانەوەی شۆڕ‌شی نوێ دانا كە لە 01 ی حوزەیرانی 1976 راگەیەنرا و بووە سكرتێری گشتی یەكێتیی.\nلە ساڵانی دوای دامەزراندنی یەكێتی لەسەر چالاكی سیاسی و سەركردایەتی حزب و شۆڕ‌ش بەردەوام بوو لەگە‌ڵ هەڤاڵەكانی لە چیا و ئەشكەوتەكانی كوردستاندا دەژیا.\nبە گەواهی زۆر لە چاودێرە سیاسیەكان یەكێك بووە لە بزوێنەری سەرەكی بۆ لێك نزیك كردنەوەی بۆچوونەكان لە نێو ریزی ئۆپۆزسیۆنی عیراقی لە كۆنگرەكانی نیویۆرك و لەندەن و سەڵاحەدین و هەموو دانیشتنەكانی دوای ئەوانەش كە پەیوەندی بە رێكخستن و نزیكبوونەوەی ماڵی عیراقییەوە هەبوو، میوانداری زۆربەی زۆری هێزە عیراقیەكانی كردەوە لە كوردستان و پشتگیری هەمە جۆرەی كردوون.\nلەسەر گۆڕ‌ەپانی نێودەوڵەتیش، تاڵەبانی بەشداری چەندین كۆنگرە و كۆبوونەوەی ئیشتراكی نێودەوڵ‌تی كردەوە و چاوی بە سەركردە سیاسیە نێو دەوڵە‌تیەكانی زۆر وڵاتانی جیهانی كەوتووە.\nجگە لەوەی كە كەسایەتیەكی سیاسییە خەباتگێرێكی هۆشمەند و نووسەر و یاساناسە، وەك رۆژنامەنووسێكیش لە رۆژنامەی نهێنی و ئاشكرادا نووسیویەتی و لە ساڵی 1959 بە ئەندامی ئەنجوومەنی سەندیكای رۆژنامەنووسانی عیراقی هەڵبژێردرا كە شاعیری مەزن محەمەد مەهدی جەواهیری نەقیبی بوو.\nتاڵەبانی جگە لەوەی یەكێكە لە سیاسی و دیپلۆماسی و رۆژنامەنووسەرە دیارەكان، نووسەرێكی ناوداریشە و بە شێوەیەكی كاریگەر بەشداری لە تیشك خستە سەر تێكڕ‌ای بزووتنەوەی سیاسی عیراق و ناوچەكە و بزووتنەوەی سیاسی كوردی كردەوە، لەم بوارەشدا چەندین كتێبی لە سەردەمی جیاجیادا نووسیوە كە كتێبخانەی عەرەبی و كوردی دەوڵەمەند كردەوە و بوونەتە سەرچاوەیەكی گرنگ بۆ لێكۆڵینەوە لە بواری مێژووی جوڵانەوەی سیاسی كوردی و عیراقیدا.\nدوای ئازادكردنی عیراق بە ئەندامی ئەنجوومەنی حوكم هەڵبژێردرا و لە مانگی نۆڤەمبەری 2003 دا سەرۆكایەتی ئەنجوومەنی كرد و لەم ماوەیەدا كارامەیی خۆی لە هەڵسوڕ‌اندنی كاروباری حوكم نیشاندا.\nلە 06 نیسانی 2005، مام جەلال 227 دەنگی لە كۆی 248 دەنگی ئەندامانی كۆمەڵەی نیشتمانی عیراقی بە دەستهێنا و بە هەڵبژاردنێكی راستەوخۆ بە یەكەمین سەرۆكی هەڵبژێراوی عیراق هەڵبژێردرا، بەم جۆرە تاڵەبانی لە فراوانترین دەروازەكانەوە چووە ناو مێژووی كورد و هەروەها لە جوانترین دەروازەشەوە چووە ناو مێژووی عیراق و لە ناودارترین دەروازەشەوە چووە نێو مێژووی سیاسی و دیموكراسی جیهانەوە، .\nڕۆژی 3-10-2017 ، سەرۆك مام جەلال لە وڵاتی ئەڵمانیا كۆچی دوایی كرد .\n٨ هەڵەی ئەتەکیەت کە نابێت لە ڕێستۆرانتە ڕاقیەکاندا ئەنجامی بدەیت\nنێچیرڤان بارزانی: بە ڕێزە‌وە یادی خە‌بات و تێكۆشانی مام جەلال دەكەینەوە\nخەڵك- سەرۆكی هەرێمی كوردستان لە یادی كۆچی دوایی مام جەلالدا ڕایدەگەیەنێت، یادە‌وە‌ریتان بە‌خێر و گیانتان شاد. (زیاتر…)\nخەڵك- بەڕێوەبەرایەتی هاتووچۆی كۆیە ئاشكرای دەكات، كە لەسەر جوتسایدی مام جەلال دوو ئۆتۆمبێل بەیەكیاندا دا و بەهۆیەوە هەردوو شۆفێرەكە بریندار بوون.…\nخەڵك ئەندامێكی ئەنجوومەنی باڵای سیاسی و بەرژەوەندی یەكێتی ڕایدەگەیەنێت، ئەگەر بەزووترین كات، یەكێتی پاك نەكرێتەوە لە پیلانگێڕان، لە هەلپەرستان،…\n03 تشرینی یەکەم 2021 11.40 am\nخەڵك- سەرۆكی هەرێمی كوردستان لە یادی كۆچی دوایی مام جەلالدا ڕایدەگەیەنێت، یادە‌وە‌ریتان بە‌خێر و گیانتان شاد.


ئنستیتیوتی کەلەپوری کورد | KHI\nئنستیتیوتی کەلەپوری کورد\nله‌ساڵى 2003 دا وه‌كو ڕێكخراوێكى NGO دامه‌زراوه دوو بنكه‌ى سه‌ره‌كى له شارى سلێمانى و دهۆك و نوێنه‌رایه‌تى له كه‌ركوك و هه‌رچوار پارچه‌ى كوردستان هه‌یه .\nئامانج : پێك هێنانى ئارشیفى كه‌لتورى و كه‌له‌پوورى زاره‌كى كوردستان "هه‌موو كه‌مایه‌تى ئاینى و ڕه‌گه‌زى" به‌مه‌به‌ستى تۆماركردنى ناسنامه‌ى نه‌ته‌وه‌ى كورد و هه‌موو كه‌مایه‌تیه‌كانى كوردستان كه مێژووى هاوبه‌شیان له‌كوردستاندا هه‌یه.\nبۆ گه‌یشتن بۆ ئه‌م ئامانجه نه‌ته‌وه‌ییه ئنستیتیوت له‌چه‌ند به‌شێكدا خه‌باتێكى سیستماتیكى ده‌ست پێكردووه :\n1) كۆكردنه‌وه‌ى كه‌لتورى زاره‌كى هاوڵاتیانى دانیشتووى كوردستان .\n2) پاراستن و ئاماده‌كردنیان بۆ سود وه‌رگرتنى وه‌كو سه‌نته‌رێكى لێكۆڵینه‌وه‌و داهێنانى كه‌لتورى.\n3) گه‌شه‌پێدانى كه‌لتورى گه‌لى كوردستان به‌مه‌به‌ستى گواستنه‌وه بۆ نه‌وه‌كانى داهاتووى گه‌له‌كه‌مان .\nتێكۆشانى ئنستیتیوت بۆ گه‌یشتن به ئامانجه‌كانى له‌م به‌شانه‌دا چڕ ده‌بێته‌وه :\nكۆكردنه‌وه‌ى هه‌موو كتێب و نوسراوه و به‌ڵگه‌نامه‌كان ده‌رباره‌ى كه‌لتور و كه‌له‌پوورى كوردستان , ئه‌م كتێبخانه‌یه بۆ سودى گشتى پێك دێت وه‌ك سه‌رچاوه‌یه‌كى زانستى بۆ ئه‌م كتێبخانه‌یه, ئێستا زیاتر له (١٢٠٠٠) كتێب به‌زاراوه جۆربه‌جۆره‌كانى كوردى , زمانى عه‌ره‌بى , ئینگلیزى , فارسى و توركى و زمانه‌كانى تر و سه‌دان گۆڤار و به‌ڵگه‌نامه له خۆ ده‌گرێت.\nكتێبخانه‌ى ئه‌لكترۆنى ( E- library) ى ئنستیتیوت یه‌كه‌مین كتێبخانه‌ى ئه‌لكترۆنى كوردستان و عێراقه كه له‌هه‌ر شوێنێكى تردا له ڕێگاى سایتى ئنستیتیوت سود له ئه‌رشیف و كتێبخانه‌ى ئنستیتیوت وه‌رده‌گیرێت.\nئارشیفى ده‌نگ و ڕه‌نگ :\nله‌م به‌شه‌دا, كه‌لتور و هونه‌رى ره‌سه‌ن و فه‌رهه‌نگى كوردستان له‌شێوه‌ى ده‌نگ و ڕه‌نگ و وێنه كۆده‌كرێته‌وه. ئه‌م ئه‌رشیفه به شێوه‌ى دیجیتاڵ ده‌بێت و نه‌ته‌نیا بۆ هه‌میشه پارێزراو ده‌بێت به‌ڵكو سه‌رچاوه‌یه‌كى نه‌ته‌وه‌یى ده‌بێت بۆ گه‌شه‌پێدانى هونه‌ر و فه‌رهه‌نگى گه‌له‌كه‌مان له داهاتوودا.\nله‌م ئه‌رشیفه‌دا هه‌موو ئه‌و ده‌نگ و ڕه‌نگانه كۆده‌كرێنه‌وه كه له (100) ساڵى ڕابردوودا تۆمار كراون.\nلێكۆڵینه‌وه و چاپ و بڵاوكردنه‌وه :\nئه‌ركى سه‌ره‌كى ئه‌م به‌شه كۆكردنه‌وه و به‌ده‌ست هێنانى هه‌موو ئه‌و كه‌لتور و داب و نه‌ریتانه‌یه كه تا ئێستا نه‌هاتونه‌ته ئارشیفى گه‌له‌كه‌مان و ڕزگاركردنیانه له فه‌وتان و له بیرچوونه‌وه.\nبۆ ئه‌م مه‌به‌سته كۆمه‌ڵێك شاره‌زا و نوێنه‌ر له هه‌رچوار پارچه‌ى كوردستان دا, به‌دوادا چوونى بۆ ده‌كه‌ن و به‌گوێره‌ى تواناى مادى و مه‌عه‌نه‌وى كه‌ره‌سته‌كان كۆده‌كرێته‌وه و به پێى جۆریان ده‌چێته ئه‌رشیفى تایبه‌ت و ده‌پارێزرێت. وه‌یان له‌شێوه‌ى كتێب و بڵاوكراوه ئاماده ده‌كرێت و ده‌خرێته‌به‌ر دیدی هاوڵاتیان.\nبه‌شى به‌رهه‌م هێنان :\nله‌م به‌شه‌دا كۆمه‌ڵێك به‌رهه‌م له‌شێوه‌ى ده‌نگ و ڕه‌نگ و فیلم و كتێب ئاماده‌ده‌كرێت, كه‌به‌رهه‌مى ئه‌و ده‌ستكه‌وتانه‌ى ئه‌رشیفى ئنستیتیوته و له‌بازاڕ و میدیادا بڵاو ده‌كرێته‌وه. خه‌بات و تێكۆشانى دیكه‌ى وه‌كو پێشانگاى وێنه و كۆنسیرت و فیستیڤاڵ و یان ڕێكخستنى كۆڕ و سیمینارى كه‌لتورى, ئه‌ركى تایبه‌تى ئه‌م به‌شه ده‌بێت. كه تائێستا زیاتر له(150) كتێب به‌زمانى كوردى سۆرانى , كرمانجى , عه‌ره‌بى , ئینگلیزى و زاراوه‌كانى ترى هه‌ورامى , ماچۆ, زازاكى , كه‌لهورى چاپ و بڵاو كردۆته‌وه. هه‌روه‌ها هه‌موو ساڵێك كۆنسیرت و فیستیڤاڵى موزیك و پێشانگاى فۆتۆ یان كۆڕ و كۆبونه‌وه‌ى بۆنه كه‌لتوریه‌كان ئاماده و به‌ڕێوه ده‌چێت.\nله‌گه‌ڵ پاراستنى كه‌لتور و كه‌له‌پوورى زاره‌كى كوردستان له ئه‌رشیف و بڵاوكراوه‌كاندا, ئنستیتیوت تێده‌كۆشێت تا زانستى ئامێره‌كانى ئه‌لكترۆنى و ته‌كنیكى پێشكه‌وتووى ئه‌مڕۆ بخاته گه‌ڕ بۆ گه‌شه‌پێدانى كه‌لتورى گه‌له‌كه‌مان. بۆ نموونه شمشاڵى پیره شوانى گوند (قاله مه‌ڕه) له‌گه‌ڵ ئوركیستراى ژێدار Compose ده‌كرێت تاكو مه‌وداى ئاواز و میلۆدى كوردى له قاڵبێكى زانستیدا پێشكه‌ش بكرێت.\nئنستیتیوت هه‌ر له‌سه‌ره‌تاى دامه‌زراندنیه‌وه گرنگى داوه به كارى ده‌نگ و ڕه‌نگ له‌م تۆمارگه‌یه‌دا و ده‌یان به‌رهه‌مى كه‌لتورى و كارى گه‌شه‌پێدانى تێداكراوه و له‌شێوه‌ى CD و DVD و فیلم كه له میدیاكانه‌وه بڵاوكراوه‌ته‌وه یان له ڕێگاى بازاڕه‌وه كه‌وتۆته به‌رده‌ست هۆگرانى هونه‌ر ى ڕه‌سه‌نى گه‌له‌كه‌مان.\nوێبسایتى ئنستیتیوت :\nوێبسایتى ئنستیتیوت په‌یوه‌ندى ئێمه له‌گه‌ڵ هه‌موان له‌هه‌ر لایه‌كى جیهاندا به‌یه‌كه‌وه ده‌به‌ستێته‌وه. له‌م سایته‌دا هه‌موو ئه‌و خه‌بات و تێكۆشانه‌ى به‌شه جۆربه‌جۆره‌كان و پڕۆژه‌كانى ئنستیتیوت ده‌رده‌كه‌وێت و له‌م ڕێگه‌یه‌وه ئێمه و بینه‌رانمان سود و یارمه‌تى وه‌رده‌گرین له‌یه‌كتر, به‌تایبه‌ت ئه‌و كه‌سانه‌ى كه‌وا خه‌ریكى لێكۆڵینه‌وه‌ى كه‌لتورین له‌ڕێگاى وێبسایته‌كه‌وه ئاسانكاریان بۆ كراوه.\nTotal Visitors: 257667\nUnique Visitors: 6982\nتیمی ئنستیتیوت بەشداری جەژنی جەما دەكات\nپرۆژەی دەنگبێژانی دەڤەری زاخۆ\nسەردانی Rolf Killius بۆ ئنستیتیوتی کەلەپوری کورد


Ö:: ئێعدام کرانی گیراوێکی دیکه‌ی خه‌ڵکی شاری سه‌رده‌شت\nمه‌سعود شۆکه ته‌مه‌ن 37 ساڵ کوڕی محه‌ممه‌د خه‌ڵکی گوندی گه‌وه‌لان له ناوچه‌ی سه‌رده‌شت پاش تێپه‌ر کردنی 9 ساڵ و چوار مانگ زیندانی، ڕۆژی 11ی به‌فرانبار له گرتووخانه‌ی ورمێ له سێداره درا.\nناوبراو له گه‌ڵ دوو که‌سی دیکه به ناوه‌کانی عه‌زیز خه‌ڵکانی خه‌ڵکی بێران و سه‌لاح مه‌حموودی خه‌ڵکی گوندی گه‌وه‌لان به تاوانی کوشتنی یه‌کێک له پیاوانی سه‌ر به حکومه‌ت له زیندانی ورمێ دا وه‌ک زیندانی ڕاگیرا بوون.\nدوای گیرانی ئه‌و سێ که‌سه زۆر زوو حوکمی ئێعدامیان بۆ دیاری کرا، دوای تێپه‌ر کردنی 9 ساڵ و چوار مانگ ئه‌وه حوکمی ئێعدامه‌کان ئه‌مڕۆ به‌ڕێوه ده‌به‌ن. شایانی باسه که له ڕۆژی 27ی مانگی سه‌رماوه‌ز دا عه‌زیز خه‌لکانی له سێداره درا بوو و ئێستا مه‌ترسی ئێعدام له سه‌ر نه‌فه‌ری سێهه‌م به ناوی سه‌لاح مه‌حموودی هه‌یه و چاره‌نووسی ناوبراویش وه‌ک چاره‌نووسی دوو ئێعدام کراوه‌که‌ی دیکه ده‌بێت هه‌ر بۆیه پێویسته که هێز و ڕێکخراوه خێر خواز و به‌شه‌ر دۆسته‌کان و ڕێکخراوی مافی مرۆڤ زووتر ده‌ست به ناره‌زایه‌تی بکه‌ن و پێش به ئێعدامی نه‌فه‌ری سێهه‌م بگرن.\nجه‌سته‌ی ئێعدام کراوی مه‌سعوود شۆکه ته‌حویلی بنه‌ماڵه‌که‌ی درا بۆوه و بنه‌ماڵه‌که‌شیان له نێو ده‌ریایه‌ک خه‌م و په‌ژاره دا له شوێنی له دایک بوونی خۆی به خاکیان سپارد.\nبا به هه‌موو لایه‌ک کاره ناپه‌سه‌ند و به دوور له ئاستی مرۆڤایه‌تی له قاو بده‌ین و نه‌هێڵین که چیدی ڕق و نه‌فره‌تی کۆماری ئیسلامی به سه‌ر خه‌ڵکی کوردستان و لاوانی کوردستان دا برژێ و چیدی گه‌لی کورد به ناوی یاسای بێ نێوه‌رۆکی کۆماری ئیسلامی بێ حورمه‌تی و گاڵته‌جاڕی پێ نه‌کرێ و خوێنی لاوانی کوردی زیاتر نه‌رژێ.\nبێ ده‌نگی له ئاست ئه‌م شێوه کارانه دا کاره‌سات و تاوانی زۆرتری لێ ده‌که‌وێته‌وه.


ڕیالی ئێرانی هێنده‌ی تر به‌هاکه‌ی دێته خوارێ\nئه‌مڕۆ سێشه‌ممه ڕیالی ئێرانی به ڕێژه‌ی 5% به‌هاکه‌ی له به‌رامبه‌ر دۆلار هاته خوارێ، به‌وه‌ش به‌های پاره‌ی ئێرانی ده‌گاته نزمترین ئاستی که هه‌رچه‌نده حکومه‌تی ئێران له‌م دوایـیانه‌دا هه‌وڵی بۆ سه‌قامگیرکردنی دا.\nماڵپه‌ڕی مه‌زنه mazanex.com که ڕۆژانه به‌های دراوی ئێران له به‌رامبه‌ر دراوه جیهانیـیه‌کان له بازاڕی ئازاد نیشـان ده‌دات، ئه‌مڕۆ پاش نیوه‌ڕۆ نووسیبووی دۆلارێـکی ئه‌مه‌ریکی به‌هاکه‌ی گه‌یشـتووه‌ته 2600 ڕیال له کاتێـکدا له داخستنی بازاڕ له ڕۆژی دووشه‌ممه گه‌یشـتبووه 25200 ڕیال.\nجێی ئاماژه‌یه له ماوه‌ی سـاڵی ڕابردوو دراوی ئێرانی بۆ نیوه‌ی به‌هاکه‌ی هاتووه‌ته خوارێ به‌هۆی ئه‌و سـزایانه‌ی له لایه‌ن ئه‌مه‌ریکا و ئه‌وروپاوه خراونه‌ته سه‌ر بانک و هه‌نارده نه‌وتیـیه‌کانی ئێران له‌سه‌ر به‌رنامه ناوکیـیه‌که‌ی. هه‌روه‌ها ئێرانیـیه‌کانیش له ترسی دابه‌زینی زیاتری به‌های دراوی وڵاته‌که‌یان، پاره‌کانیان بۆ دۆلار و دراوی وڵاتانی دیکه ده‌گۆڕن.


فه‌رهه‌نگ Archives - transcultures\nوەرگیڕانی: ساڤۆ سەردار ئەمە بەشێکە لە چاوپێکەوتنێك لە کانونی دووەمی ٢٠١٦ لەگەڵ (باومان)دا کراوە لە دەزگایەکی ئیسپانیدا. زیگمۆند باومان Zygmunt Bauman ڕقی لەوە بووە کە بە شێوەیەکی خێرا و سەرپێی وەڵامی پرسیارە ئاڵۆزەکان بداتەوە، هەر لەبەر ئەوەش بووە کە بە تەواوەتی کاتێکی زۆری وەرگرتووە بۆ دەربڕینی فیکرەکانی و لە سەروەختی …\nنووسینی: بەیان سەلمان وەرگـــــــــــــــــێڕان: کاروان بازیان پێشەکیى وەرگێڕ بۆچی نووسینەوەى ڕووداوگەلێک گرنگە؟ ڕووداو، بەتایبەتـی ئەوانـەی لـە دۆخـی سیاسـیی مێـژووی کـورد دەدوێـن، دواتـر دەبنـە پاشـخانێک بـۆ لێکۆڵێنـەوە و پێداچوونـەی مێـژوو. تەنانـەت وەک ئەرکێکـی ئەرشیفکردنیشـیان گرنگییەکـى گەورەیـان هەیـە. پاشـان وەرگێڕانـى بـۆ چەنـد زمانێـک پتـر گرنگـە، تـا میللەتانـى تـر ئـاگادار بـن لـە چۆنێتیـی …\nلەژێر پرسیاردا ئەنجومەنی نیشتمانیی هەمیشەیی لاییسیتێ لە فەڕەنسا بەشی یەکەمی بەکوردیکردنی راستەوخۆ لە فەڕەنسیەوە و پەراوێزی تێکستەکان لهۆن کارین مامۆستا و ئەندازیار و ئارشیڤناس تابلۆی ژمارە – ١ – سوێندخواردنەکەی ١٧٨٩  (ژوو دو پۆم) Jeu de Paume هۆڵێکی گەورەیە، لە شەقامێک بەهەمان ناو، دەکەوێتە گەڕەکی (سان لوی) لە ناوچەی …\nوەرگێڕان و ئامادەکردن: شێنێ کەمال کلارا تسیتکین، تیۆریست و چالاکوان و داکۆکیکاری مافەکانی ژنان بوو، کلارا ئیسنەری کچی گۆتفرید ئیسنەری مامۆستای قوتابخانەی ناوچەکەیە و لە ویدراو لە شاری ساکسۆن، لە(٥/٧/١٨٥٧) لەدایک بووە. لە کاتی خوێندنی لە کۆلێژی مامۆستایان لە لایپزیگ بوو بە سۆسیالیست و فێمینیست و داکۆکیکارێکی سەختی مافەکانی ژنان …\nئامادەکردن و وەرگێڕان: بەکر شوانی (٢٠١٦) ڕۆمانی “ژنەی قژسوور”ی نووسەری تورکی براوەی خەڵاتی نۆبڵی ئەدەبیات ئۆرھان پاموك لەسەرەتای ئەمساڵ لەلایەن وەشانخانەی “یاپی کرێدی”یەوە کە بارەگای لە شاری ئیستانبوڵە، چاپ و بڵاو کرایەوە. نووسەر لەم ڕۆمانەدا کە ماوەی ٣٠ ساڵ لە خەیاڵیدا بووە و دواتر بڕیاری داوە بینووسێت، لە ڕێی ئەڤینی …\nئەو بەرەبەیانەى کە ئیتر کامۆ نەیبینى\n16 كانونی یه‌كه‌م 2020\nنادیە گێرتسNadia Geerts فەیلەسوف و ئەكتیڤیستێكی عەلمانییە. یەكێكە لەوانەی لە بەلژیكا بەرەنگاری تەوژمی ئایینی ئسوڵی بۆتەوە. لەبەرهەمە چاپكراوەكانی: (ئەو حیجابە نەفرەتییە، لایسێتی لەبەردەم تاقیكردنەوەی سەدەی بیست و یەكدا، ئازادی و یەكسانی و لایسێتی). دواین بەرهەمیشی كتێبێكە بە ناونیشانی "بڵێ فێمێنیزم چییە؟" كە گفتوگۆیەكی دوورو درێژە لەگەڵ كچە هەرزەكارەكەیدا.\nو/ توانا حه‌مه‌نووری حامد ئه‌لمالیكی، ڕۆژنامه‌نووس، فۆتۆگرافه‌ر، ده‌رهێنه‌ر، سیناریستی دراما و فیلم و شانۆ، خاوه‌نی 18 زنجیره دراما و زیاتر له شه‌ش فیلم و چوار شانۆ. ئەلمالیکی بەڕەگەر عێراقییە. خاوه‌نی خه‌ڵاتی زێڕینی داهێنانه له فیستیڤاڵی قاهیره. خاوه‌نی خه‌ڵاتی باشترین ده‌رهێنه‌ری فیلمی كورت و دۆكیۆمێنتاری وڵاتی مه‌غریبە. له‌لایه‌ن ئه‌كادیمی مه‌له‌كییه‌تی به‌ریتانیاوه …


زایینی: ٢٨-١٠-٢٠١٥ - هەتاوی: ١٣٩٤/٠٨/٠٦ - ١٢:١٢ تاران قه‌باره‌ی فۆنت:\nگۆڤاری بریتانیایی نه‌یچێر (سروشت)، ڕۆژی دووشه‌ممه به بڵاوكردنه‌وه‌ی دوایین لێكۆڵینه‌وه‌ی خۆی له‌سه‌ر دۆخی كه‌شوهه‌وای ناوچه‌ی ڕۆژهه‌ڵاتی ناڤین به‌تایبه‌ت وڵاتانی ده‌وروبه‌ری كه‌نداو، ڕایگه‌یاند: "ئه‌گه‌ر ڕێژه‌ی گازه گوڵخانه‌ییه‌كان و دیئۆكسیدی كه‌ربۆنی هه‌وا كه‌م نه‌كرێته‌وه، له ساڵانی داهاتوودا ده‌بێ چاوه‌ڕوانی چوونه‌سه‌ری پله‌ی گه‌رمیی هه‌وا بین، به ڕاده‌یه‌ك كه له‌شی مرۆڤ نه‌توانێ به‌ره‌نگاری ببێته‌وه".\nبه‌پێی ئه‌م لێكۆڵینه‌وه‌یه، گۆڕانه كه‌شوهه‌واییه‌كان ده‌بنه هۆی سه‌رهه‌ڵدانی "شه‌پۆلی گه‌رمای مه‌رگهێنه‌ر" كه زۆرترین كاریگه‌رییان له سه‌ر شاره‌كانی ئه‌بوزه‌بی، دوبه‌ی، ده‌وحه و شاره‌كانی باشووری ئێران ده‌بێت.\nله‌مباره‌وه پڕۆفسۆر "جێرمی پاڵ" و پڕۆفسۆر "فاتێح ئه‌لتاهێر" له زانكۆی "ئێمئایتی"، ڕایانگه‌یاندووه: پێوه‌ری گه‌رما تێهه‌ڵكێشێكه له ڕێژه‌ی شێداری و گه‌رمیی هه‌وا كه تا كۆتایی ئه‌م سه‌ده‌یه له ڕۆژهه‌ڵاتی ناڤیندا ده‌گاته ٧٧ پله‌ی سانتیگراد (١٧٠ پله‌ی فارنهایت) و ئه‌مه‌ش بۆ بوونه‌وه‌ره‌كانی ئه‌م ناوچه‌یه زۆر مه‌ترسیدار ده‌بێت.


ترامپ فەرمانی دەستگیر کردنی هه‌واڵنێره ئێرانیه‌که‌ی داوه\nسەرۆکی کۆمیسیۆنی ئاسایشی نەتەوەیی مەجلیس وتی: دەستگیر کردنی مەرزیە هاشمی بە شێوەی نایاساییە کە خودی ترامپ فەرمانی داوە.\nفه‌رمانبه‌رانی ده‌وڵه‌تیی ئه‌مریکا چاوه‌ڕوانی خێر\nبه هۆی به‌رده‌وامیی داخرانی ده‌وڵه‌تی ئه‌مریکا فه‌رمانبه‌رانی فیدڕاڵی بۆ دابین کردنی پێدوایستییه‌کانی ژیانیان له به‌رده‌م دامه‌زراوه خێرخوازییه‌کاندا ڕیزیان گرتووه.\nتورکیا لە هەڕەشەکانی ترامپ ناترسێت\nوەزیری دەرەوەی تورکیا لە کاردانەوە بە هەڕەشەکانی شەوی ڕابردووی ترامپ دژی ئەو وڵاتە وتی: لە هەڕشەکانی ترامپ ناترسین.\nئیبراهیم کالین ڕایگه‌یاند:\nوڵامی تورکیا بۆ هه‌ڕه‌شه‌که‌ی ترامپ سه‌باره‌ت به کوردی سووریا\nوتەبێژی سەرۆکایەتی تورکیا لە وەڵامی هۆشدارییەکانی سەرۆکی ئەمریکا ڕایگەیاند: وڵاتەکەی چاوەڕوان دەکات ئەمریکا ڕێز لە هاوپەیمانێتی ستراتێژی نێوان دوو وڵاتەکەیان بگرێت.\nکۆنەکردنەوەی زبڵ لە ئەمریکا\nداخرانی دەوڵەتی ئەمریکا بووەتە هۆی ئەوەی زبڵ لە پارکە گشتییەکانی ئەم وڵاتەدا کەڵەکە بێت.\nسه‌فه‌ری ترامپ بۆ سنووری ئه‌مریکا و مه‌کزیک\nهاوکات له‌گه‌ڵ ته‌نگژه‌ی نێوان ده‌وڵه‌ت و کۆنگرێس له‌سه‌ر دیواری سنووریی مه‌کزیک، دۆناڵد ترامپ سه‌ردانی تێگزاس، شوێنی دروست کردنی دیواری سنووری له‌گه‌ڵ مه‌کزیکی کردووه.\nبەردەوامیی داخرانی دەوڵەتی ئەمریکا\nلە حاڵێکدا کە پێداگری ترامپ بۆ وەرگرتنی بودجەی پێویستی دروست کردنی دیوار لە سنووری مەکزیک بەردەوامە، چەند بەشی دەوڵەی ئەمریکا داخراوە.\nئەبوو مەهدی موهەندیس:\nگواستنەوەی هێزەکانی ئەمریکی لە سووریاوە بۆ عێراق پیلانێکی کۆنە\nجێگری حەشدی شەعبی عێراق جەختی کرد کە پاگەندەی ویلایەتە یەکگرتووەکان بۆ گواستنەوەی هێزەکانی لە سووریاوە بۆ عێراق پیلانێکی کۆنە.\nباج‌گرتنی تورکیا لە واشنتۆن بۆ دەرچوونی هێزەکانی ئەمریکا لە سووریا\nئەنقەرە بۆ دەرچوونی هێزەکانی ئەمریکا لە سووریا داخوازی خستۆتە ڕوو کە لە ئەگەری جێبەجێ کرانی ئەو داخوازیانە، ئامادەبوونی سەربازیی ویلایەتە یەکگرتووەکان لە ناوچه‌که پەرە دەستێنێت.\nنەتانیاهۆ لە گفتوگۆ لە گەڵ پووتین:\nبەردەوام دەبین لە هەڵمەتی دژایەتی کردنی ئێران\nسەرۆک وەزیرانی ڕژیمی زایۆنی لە گفتوگۆ لە گەڵ سەرۆک کۆماری ڕووسیا جەختی لە درێژەدان بە هەڵمەتەکانی لە دژی ئێران کرد.\nجۆری سەردانی ترامپ بە پێچەوانەی یاسا سیاسییەکان بوو\nسەرۆک وەزیرانی پێشووی عێراق ڕایگەیاند کە جۆری سەردانی سەرۆک کۆماری ئەمریکا بە پێچەوانەی یاسا سیاسییەکان بوو.\nسەبارەت بە سەفەری لەناکاوی ترامپ بۆ عێراق؛\nجان کربی: ترامپ درۆ دەکات/سەردانی سەربازانی ئەمریکی سیاسی بوو\nژێنراڵی خانە نشین کراوی ئەمریکی سەبارەت بە سەفەری ڕانەگەیێندراوی سەرۆک کۆماری ئەمریکا بۆ عێراق وتی: ترامپ درۆ دەکات و دیدارەکەی لە گەڵ سەربازانی ئەمریکی سیاسی بوو.\nکاردنەوەی دەوڵەتی یاسا و چاکسازی نیشتمانی بە سەردانەکەی ترامپ\nلیستی دەوڵەتی یاسا لە عێراق لە میانەی ڕاگەیەندراوێک ڕەخنەی لە لێدوانی نووسینگەی عادڵ عەبدولمەهدی گرت و ڕایگەیاند: سەردانەکەی ترامپ پێشێل کردنی ئاشکرای سەروەری عێراق بوو.


#21 2010-11-22 15:48:36\nلەباتی کاک سیروان زۆر سوباس\nزۆر سوباس بەرێز خەمبار\nخۆشحاڵم بە پەیامی تۆی خۆشەویست.\nهیوادارم هەمیشە لە خۆشیابیت تەمەندرێژ بیت\n#22 2010-11-22 15:56:38\nزۆر سوباس بەرێز ئەحمەد خۆشحاڵم بە پرسیارەکانی تۆ بە پیچەوانەوە خۆشحاڵ ئەبم بە پرسیارەکانی ئیوە\n١-ته‌مه‌نت جه‌ند ساله ؟\nتەمەنم ١٨ ساڵە\n٢-كام به‌شی یانه‌ت زۆر پێ خۆشه؟\nهەموو بەشەکانی جوان و سودی خۆی هەیە بابەتەکن زۆر جوانن\n٣-چ وشه یه‌ك زۆر بێ تاقه‌تت ئه‌كات؟\nناتوانم. ناکریت .نابیت ....هتد\nدووباره به‌خێربێت هیوادارم هه‌میشه سه‌ركه‌وتووبیت له ژیانه\nزۆر سوباس بۆ تۆ .هەموو کات لە خۆشیا بیت و تەمەندرێژ بیت\n#23 2010-11-22 16:06:49\nزۆر زۆر سڵاو و ڕێز م هه‌یه بۆت به‌ڕێز دنا....\nسڵاو بۆ تۆش بەرێز کاکۆ\nزۆر سوباس بەناوی کاک سیروان\nپرسیارەکەت لە سەر چاوان\nوەک ئارەزوو ئارەزووم هیچ شتیک نییە وە خولیاش کتیب خویندنەوەیە\nزۆر سوباس بەڕیزکاکۆ هەمیشەو هەموو کات لە خۆشیابیت هیج کات ناخۆشی نیەتە ریگای ژیانت هەمیشە لە خۆشیا بیت\n#24 2010-11-22 17:00:33\nبــــه‌خێــــر بێیت دنــــــــــا گیان\nدنـــا گیان ئه‌ندامه ڕۆح سوکه‌که‌ی یانه،،،زۆر زۆر به‌خێر بێیت بۆ ساباتی کوردژین،،\nئه‌م هه‌فته‌یه به خۆشترین هه‌فته داده‌نێم چونکه تۆی گوڵ میوانمانیت..\nزۆر سوپاس بۆ ئه‌و کاته‌ی که به‌خشیت پێان بۆ وه‌لام دانه‌وه‌پرسیاره‌کانمان..\n* ئه‌و شته چییه که ئه‌ته‌وێت له ژیانت به ده‌ستی بهێنیت؟؟؟\n*به کێ ئه‌لێیت هاورێی به‌وه‌فا؟؟\n*ئه‌و ئاواته‌ت چییه که‌له منداڵیه‌وه هه‌وڵی به‌دیهێنانی ده‌ده‌یت؟؟\n*له چ شتێکی خۆت زۆر ڕازیت؟؟\n*له وه‌ڵامی پرسیاره‌کانی پێشوودا نوسیوته زوو توره ئه‌بم،،،هێنده تووڕه‌بیت شت بشکێنیت؟؟ههههه\n*له ماوه‌یه‌کی که‌مدا توانیت پله‌یه‌کی به‌رز به‌ده‌ست بهێنیت له یانه ئه‌یش به‌هۆی به‌ڕێزی و ماندوو بونی خۆته‌وه بوو،،\nبه‌ڵام ئه‌ی چێ وای له تۆ کرد تا ئه‌م پله‌یه کوردژینت خۆش بوێت؟؟\n*چ ئه‌ندامێک له یانه زیاد له هه‌موو ئه‌ندامه‌کان حه‌ز به هاورێیه‌تی ده‌که‌یت؟؟\nهیوام سه‌رکه‌وتنته له کاره‌کانت\nکاتێکی خۆش بۆ تۆی گوڵ..\n#25 2010-11-22 21:42:08\nزۆر سوباس برا جوانەکەم کاک یادگار سوباس بۆ ئەو پەیامە جوانەت\nخۆشحاڵ بووم بە پرسیارەکانی تۆی خۆشەویست و بەرێز\nبە پیچەوانەوە ... پرسیاری ئیوە لە سەر چاوان\nتەنیای:واتە دورکەوتنەوە لە کۆمەڵگە یان لە دنیایەکی رووناک بۆ دنیایەکی تاریک!\nلە راستیا زۆر پەیوەستم بە تەنیایەوە زۆر بەی کاتەکان تەنیام و زۆریشم حەز لە تانیای ئەکەم\nلە موفاجەئە خۆشتر نییە ،کێ خوا ئەیاتی توشی موفاجەی خۆش بییت بە موفاجەی ناخۆش ناء\nخۆرزگارکردنە بە ناچاری ! لەبەر ئەوەی مرۆڤەکان ئەونە بە هیز نین زاڵ بن بە سەر نیگەرانی و دوودڵی\nمرۆڤی وا هەیە ئەونە بێ هێزە لە نیگەرانی و دوودڵی پەنا ئەباتە بەر خۆکوشتن\nزۆر خەو خۆشم لە ٥ی سەرەتای بووم بەیانیان بووم .خۆم گۆری و چاوەری رەفیقەکانم ئەکرد بین بە شوینما\n٥ دەقەی مابوو وتم ئەچم ئەخەومەوە تا یەن کاتیک خەبەرم بووە سەعات ٩ بوو . کەسەیری سەعاتم کرد\nئەوکاتە زۆر لای یابوو لە کاتی مەکتەب ریک چوم خەوتمەوە .رەفیقەکانیشم ئەیان وتت زۆر زۆرمان یاوە لە دەرگا\nکەس نەی کردبووە\nتا دوینیش ئەبیت بڵیم رەشبین بووم لە ژیان . بەڵام ئیستا ئەبیت بڵیم گەشبینم .ناشزانم لە ئایندەیا چی چاوەریم ئەبیت\nزۆر لیبوردەم .لە ئاست هەموو هەڵەیەک بەرامبەرم بکریت\nگریان : جوانترین وشەیە و باشترین ریگەیە بۆ خاڵی بوونەی میشک لە خەم و ناخۆشی زۆرکاتیش خۆشی\nزۆر سوباس برا جوانەکەم کاک یادگار زۆر خۆشحاڵ بووم بە پرسیارەکانت\nهەمیشە سەرکەوتبیت لە گشت کارەکانی ژیاندا هەمیشە خۆشی لە ریگای ژیانت بیت\n#26 2010-11-23 06:31:12\nده‌ست خۆشی بۆ مامه سیروانی به‌ڕێز .....\nزۆۆر به‌خێر بێیت دنا خان هیوام وایه بێزارت نه‌که‌ین به پرسیاره‌کانمان ته‌نیا دوو پرسیارم هه‌یه له تۆی گوڵ\n1- جوانترین دوو سیفه‌ت له مرۆڤدا هه‌بێت به‌لای دنا خانه‌وه کامانه‌ن ؟\n2- له وه‌ڵامی پرسیارێکی کاک یادگارا ئه‌ڵێیت : ( تا دوینیش ئەبیت بڵیم رەشبین بووم لە ژیان . بەڵام ئیستا ئەبیت بڵیم گەشبینم .)\nئایا بۆ ؟ ئه‌مڕۆ شتێک ژیانی گۆریوی ؟\nدوباره به‌خێر بێیت دڵه‌که‌م ئینشاءالله ئاینده‌یه‌کی گه‌ش چاوه‌ڕێت ئه‌کات .\n#27 2010-11-23 17:13:58\nده‌سته‌کانت خۆش بێت کاک سیروان بۆ میوانداری ئه‌م ئه‌ندامه روح سوکه‌یه\nکچه شیرینه‌که زۆر زۆر به‌خێر بێت باوانم بۆ ئه‌م ساباته‌یه به‌راستی جوانێت کردووه\nمنیش چه‌ند پرسیارێت لێ ئه‌که‌م هیوام وایه ماندووت نه‌که‌م ئازیزم..\n1- دانا گیان چی به‌و که‌سانه ئه‌لێت که دوو رون ؟ئایا تا ئستا دانا خان تووشی هاورێی به‌م چوره بووه که دوو روویه دانا خان چون وه‌سفی ئه‌م چوره که‌سانه ئه‌کات ئایا پێت وایه ئه‌مه‌ش چوره‌که له ناخوشی ده‌روونیه‌کان؟\n2-دانا گیان گله‌یی له چی ئه‌کات له ژیان چ دیمه‌نێک له ژیاندا تووشی بێ تاقه‌تییت ئه‌کات؟\n3-دانا گیان به کام ئه‌ندام ئه‌لێت پنچه‌کانێت زێرینن ؟\n4- بێ گومان زۆر وه‌لات هه‌ن له هه‌موو رویکه‌وه پێشکه‌وتوونه له رووی ته‌کنه‌لۆچیاو له رووی پزیشکه‌وه ئایا دانا خان پێ وایه کوردستانی ئیمه‌ش ئه‌گاته ئه‌م وه‌لاتانه یان نا؟\nهاورێی زۆر ئازیزم دانا گیان هیوای ژیانێکی به‌خته‌وه‌ر و په‌ر له ئاسوده‌یی و ئاینده‌یه‌کی پر گه‌ش بۆ ئه‌خوازم باوانی من هه‌ر سه‌رکه‌وتوو بیت ئازیزه‌که‌م به‌م به‌خشه کچه شیرینه‌که ئه‌گر ماندووم کردبێت کاتت شاد گۆڵه جوان\n#28 2010-11-23 17:43:12\nزۆر سوباس بە ناوی کاک سیروان\nزۆر سوباس بۆتۆ بەرێزم کاک بروا خۆشحالم بە بینیی پرسیارەکان و پەیامەکەت زۆر سوباس .\nکەسایەتیەکانی ناو یانە .هەموویان بەرێزن هەموویان خۆشەویستن\nکۆمەڵی کەسایەتی لە ناو یانەیە کە هەندیکیان بەس بە نوسین ئەیان ناسین و\nئەزانین چۆن . لە راستیا کەسایەتی بەرێز و خۆشەویست هەن لە یانەیا\nکوردژین کۆمەڵی شتی بە نرخی پیبەخشیم کە ناتوانم بیبەخشم\nکۆمەڵی هاوری پیناساندم ئەگەر چی دوور بیت یان نزیک .بە کۆمەڵی\nبابەت ئاشنا بووم کە پیشتر نەم خویندبووە و پی ئاشنا نە بووبوم..هیچی لینەسەندوومەتەوە\nکەس ناتوانیت ئارامم بکاتەوە بەڵام خۆم ئۆتۆماتیکیەن چاک ئەبم هیچم لە دڵا نامانیت\nبە خوا زۆر حەزم لە شعر نییە .یان بڵین زۆر بەکەمی ئەی خوینمەوە .بەڵام شعرەکانی رەنج سەنگاویم زۆر پی جوانە\nههههههه نەوەڵا بگرە زۆر رقم لە دنیایە بەڵام ناوەکەم زۆر ڵا جوان بوو بۆیە ئەو ناوەم هەڵبژارد\nکاتیکی دیاری کراو نییە بەڵام هەموو کات پیئەکەنم .\nپی ئەڵیم بمبەخشە کە ناتوانم هاوکاریت بکەم.\nشیت ئەبم منیش یەکسەر لە دوای ئەو نامینم لە ژیان ..لە دوای رووداوی وا ژیان چۆن ئەبیت .آشاللة قەت شتی وا روونایەت و نایەتە ری هیچ کەس\nبارانی زستان جوانترینە . چونکە باران زیاتر پەیوەستە بە زستان .زۆرترین کات باران لە زستانا ئەباریت\nئەوەی بەبی زەحمەت کیشان دەستت ئەکەویت زوو لیت وون ئەبیت و قەدری نازانیت\nئەگەر زەحمەتی بۆ بکیشیت قەدری زیاتر ئەگریت و ئەزانیت هیلاکیت بۆ کیشاوە .تا بە دەستت هیناوە\nزۆر سوباس بۆتۆی بەرێز کاک بروا خۆشحالبووم هیوادارم سەرکەوتو تەمەن درێژ بیت\nبە پیچەوانەوە خۆشحاڵ بووم بە پرسیارەکانی تۆی بەرێز\n#29 2010-11-23 18:14:24\nسڵاو خاتوو ڤیان گیان زۆر زۆر خۆشحاڵم بە پەیام و پرسیاری تۆی گوڵ\nئەخوازم ئەخوازم هەمووکاتەکانی ژیانت لە خۆشی و شادی یا بژیت\nهیج کات و بە هیچ شتیکی تۆ ماندوو نابم بگرە زۆر خۆشحالیش ئەبم\nجوانترین و پاکترین و راسگۆترین ئاین ئاینی پیرۆزی ئیسلامە\nهەموو شتیکی خۆی بۆ خۆی سەرنجە .دەستکاری نەکردنی قورئانی پیرۆز بە هیچ شیوەیەک\nلە ئاستیکی باش زۆریش نا لەبەر ئەوەی\nخویندن ئەبیت بە شیوەیک بیخوینیت ئەوە ساڵی پیشو بیر نەچیت\nبەڵام لەلای ئیمە نازانین دوینێ چیمان خواردووە ئەنجا بگەرینەوە بۆ ساڵیک پیشوو\nجوانترن و بەشەخسیاترین شتی مرۆڤەکان پاکی و راستگۆییە\nبەمانایەک کە بەس رووخسار نە گریتەوە گرنگ ئەوەیە کە لە\nناخبەەوە پاکی راستگۆی ئەو مرۆڤە دەربخات.\nسیفەتەکانی تر (جوانی ناوەروک نەک روخسار. دەست پاکی .خۆشەویستی .بە وەفای .بەخشندەی.ئازایەتی.،،،هتد)\nکەسیکی کە جیگەی متمانەبیت .لە رووی هەموو شتیکەوە\nباوەر پیکراو بیت .جیگەی ئەوەبیت کە لە ناو کۆمەڵیک کەس بڵیت\nئەوە هاوری نزیکەکەمە و شانازی پیوە ئەکەم نەک .\nکەسیک بکەیت بە هاوریت هەموو کەسیک بە خراپ باست کات\nچونکە هاوری باش بە تایبەت ئەوەی کە بیکەی بە هاوری نزیکی خۆت\nزۆر زۆر کەمە،بە مانایەک هاوری باش یان راستەقینە نەماوە\nکەسایەتیەک کە باس لە چاکەکانی خۆی نەکات\nخۆی فەضل نەکات بەسەر کەسی ترا.کەسایەتیەک\nلە گەڵ مناڵا مناڵ بیت لە گەڵ گەورە گەورەبیت!\nبۆ خۆت گوڵیت گوڵیک کە قەت وشک نابیت\nزۆر سوباس بۆ گوڵە جوانە دەست خۆشبیت\nئەمەش گوڵی من بۆتۆی گوڵ\nزۆر سوباس بۆتۆی گوڵ هاوری شیرینم خاتوو ڤیان\nئەخوازم هەموو کاتەکانی تەمەنت لە ژیان خۆش بژیت\nهیچ کات ناخۆشی نەیەتە ریت .هەمووکات لە خۆشیا بیت\nسەرکەوتو تەمەن درێژ بیت\n#30 2010-11-29 11:59:14\nدووبارە دەستخۆشی لە دەستەی بەڕێوەبەرایەتی دەکەم بۆ ڕێکخستن و پەرەپێدانی ساباتی کوردژین ،،هەربژین.\nبەخێربێیت دنا خان بۆ ساباتی کوردژین\nمن هیچ پرسیارێکم نییە هاوڕێیان زۆربەی پرسیارەکانیان کردووە .\nبەڵام تێبینییەکم هەیە لەسەر وەڵامەکەت بۆ پرسیارەکەی کاک مەریوان .\nدنا خان ،،لێرەدا مەبەست یەک پارچە و چەند پارچە نییە. عێراق و عێراقی ،ووڵات و نەتەوەیەکی جیاوازن .ئێمە خاک و زمان و ئاڵا و کەلتوری خۆمان هەیە ،بەهەمان شێوە عێراقیش ئاڵا و زمان و خاک و کەلتوری خۆی هەیە ،ئەگەر بەپێی بیرکردنەوەی تۆ بێت دەبێت کوردێک لە کوردستانی تورکیا خۆت بە تورک بزانێت یان کوردێک لە کوردستانی ئێران خۆی بە فارس بزانێت ،کە ئەمەش زۆر هەڵەیە ,هەروەکو عێراق خاوەن مێژووی هەزار ساڵەیە بەهەمان شێوە کوردستانیش خاوەن مێژووی میدییا و میتییەکانە ،کە میتییەکان ژنیان هەبووە ژنی فیرعون بووە ،واتە چەندین هەزارساڵ پێش ئێستا .کوردستان شار نییە دەوڵەتە .کوردستانی عێراقیش ئێستا هەرێمێکی فراوانە نەوەک شار .\nداوای لێبوردن ئەکەم ئەگەر لە تەوەر و ئاڕاستەی سابات لامدابێت ،بەڵام چونکە کاک مەریوان پرسیارەکەی کردبوو و دنا خانیش وەڵامی دابوو ،ویستم بۆچوونی خۆم بنووسم.\nڕێز و خۆشەویستیم بۆت هەیە دنا خان\n#31 2010-11-29 14:14:23\nسڵاو و ڕێز و خۆشه‌ویستیم بۆ ده‌سته‌ی به‌رێوه‌به‌رایه‌تی یانه و ئه‌م میوانه ئازیز و خۆشه‌ویسته ،\nدەستخۆشی لە دەستەی بەڕێوەبەرایەتی دەکەم بۆ ڕێکخستن و پەرەپێدانی ساباتی کوردژین و هێنانی ئه‌م میوانه خۆشه‌ویسته و روح سوکه ،\nوه‌ڵامی ئه‌و پرسیارانه‌ی که لام دروست ببوو له وه‌ڵامی پرسیاره‌کانی هاوڕێیان ئه‌بینم ،\nته‌نها ئه‌وه ماوه بڵێم هیوادارم ژیانێکی پــڕ له خۆشی و سه‌رفرازی و ئاسووده‌ی بۆ به‌ڕێزت ئه‌خوازم ،\nکات و ساتت شاد بێت ،\n#32 2010-11-29 21:52:28\n[color=blue]زۆر سوپاس بۆتۆ خاتوو سۆزی گیان خۆشحاڵم بە پەیامی تۆ .\nزۆر سوپاس بۆ ئه‌و کاته‌ی که به‌خشیت پێان بۆ وه‌لام دانه‌وه‌پرسیاره‌کانمان..[/color]\nزۆر سوپاس بۆ تۆ خاتوو سۆزی خۆشحاڵبووم بە پەیامی تۆو پرسیارت\nپرسیارەکانی ئیوە لە سەر چاو ..\nبەو هاوریە ئەڵیم هاوری بەوەفا کە نرخی هاوریەتی بزانیت\nبزانیت هاورێ مانای چییە\nنەبوونی هیچ شتیک کە لە دڵی بگرم و\nههه ئەروەڵا کۆنترۆڵی تەلەفیزیۆن بەرگەم ناگریت تا ئیستا ١٠م شکاندووە کە توورە ئەبووم ئەو کاتانەش\nکۆنترۆڵەکە لە بەردەستمایە یەکسەرئەی یەم بە عەرزا .\nمن هیچم نەکردووە بە هۆی بابەتە جوانەکانی ئیوەوە بوو. بەهۆی ماندوو بوونی دەستەی بەریوبەرانەوە بوو\nتا ئەو رادەیە خۆشم ئەویت کە ناتوانم وازی لیبهینم . ئەونە بە بابەتەکانەوە پەیوەستم ..\nهەموویان هاوری خۆشەویستی منن . ئەوانەی لە یانە زۆر ماندوو ئەبن\nزۆر سوباس بۆ تۆی گوڵ خاتوو سۆزی\nبەهیوای لە گشت بوارەکانی ژیانتا سەرکەوتوبیت\nهەمیشە خۆش بژیت .\n#33 2010-11-30 14:44:30\nده‌ستخۆشیم بۆ کاکه سیروانی ئه‌زیز و خۆشه‌ویست بۆ سازدانی میوانداری ئه‌مجاره و\nمیوانداری کردنی تۆی به‌ڕێز خاتوو دنــا سڵاوت لێ بێ هاوڕێ گیان خۆشحاڵم به میوانداری تۆی ئه‌زیز\nزۆر زۆر به‌خێر هاتنت ئه‌که‌م و زۆر زۆر خۆشحاڵم به سازدانی ئه‌م میوانداریه‌ی تۆ ئه‌زیز و خۆشه‌ویست\nو خۆشه‌ویستی لای هه‌موو ئێمه‌ی ئه‌ندامانی یانه جوانه‌که‌مان..\n1- دنا مانای چیه؟ ئایا ئه‌مه ناوی خۆته یا نازناوێکه و پێت خۆشه؟ گه‌ر نازناوه ناوی خۆت چیه؟\n2- خوشکێ گیان ئه‌مه ناوته له یانه ؟دنـــا ؟ ئه‌م نیشانه‌ی پرسیاره واته چی که‌داتناوه؟\n3- به‌چی دڵت فه‌راح ئه‌بێت و خۆش ئه‌بێت؟ ئه‌ی به‌چی دڵت تێك ئه‌چێت و توند ئه‌بێت؟\n4- ژیان و دونیا بێ ناخۆشی نابێت،به‌ڵام ئایا دروسته خه‌م به دونیا بخۆی؟\n5- ئێستا که 5ی زانستی ئینشآالله سه‌رکه‌وتوو ئه‌بیت و له شوێنی به‌دڵی خۆت وه‌ر ئه‌گیرێیت، به‌ڵام تا ئێستا که‌وتوویت؟\n6- توڕه‌یی باش نیه، و تۆش وادیاره زوو چاک ئه‌بیه‌وه ئه‌وه‌یان باشه که زوو چاک ئه‌بیه‌وه ئه‌گینا وه‌کو ئه‌ڵێن قوڕ به‌سه‌ر ئه‌وه‌ی که به‌رامبه‌ری توڕه ئه‌بوویت ههههههه بۆخۆشی بوو، باشه داده بۆ هێنده زوو توڕه ئه‌بی؟\n7- چ ئاره‌زوویه‌کت هه‌یه له ژیانتا؟ تاچه‌ند ئاره‌زووه‌کانت هاتوونه‌ته‌دی؟\nهاوڕێ گیان ببوره له وه‌ی گه‌ر ئه‌زیه‌تم دابێتی\nخوشکێ گیان هیوام وایه هه‌رده‌م له ژیانتا سه‌رکه‌وتوو بیت و\nله‌ژیانتا شاد و ئاسووده و به‌خته‌وه‌ر بیت\nته‌مه‌نت پڕ به‌ره‌که‌ت بێت و ژیانت بێ غه‌مبێ\n#34 2010-11-30 18:56:59\nسڵاو ڕێز و حورمه‌تی زۆرم بۆ هاورێی و خوشکی به‌رێزم خاتوو دنـــــا\nهیوای سه‌رکه‌وتن و خۆشی ژیانت بۆ ئه‌خوازم له هه‌موو بواره‌کاندا\nپێم خۆش بوو زوتر به‌خێرهاتنت بکه‌م بۆ ئه‌م ساباته جوانه ، به‌ڵام خۆم گرت تا هه‌موو وه‌ڵامه‌کانم خوێنده‌وه\nبا منیش دوو سێ پرسیار بکه‌م که له دوای وه‌ڵامه‌کان بۆم دروست بوه\n* تێنه‌گه‌شتم دنــــا مرۆڤێکی دڵخۆشه یان خوا نه‌خواسته خه‌مبار ؟ انشاالله دڵ خۆش ئه‌بی\n* نوسیوته ئاره‌زومه ژیانم بگۆرم ؟؟ بۆچی ئه‌و ئاره‌زوه ت هه‌یه ؟\n* چی له‌م ژیانه‌ی ئێستات بێزاری کردوی ؟ حه‌ز ئه‌که‌ی ژیانت چۆن و بۆ چ جۆره ژیانێک بگۆری؟\n* دنــــا چۆن بریار ئه‌یات ؟ په‌له له بڕیاردان ئه‌که‌یت ؟ دوای بڕیاره‌که‌ت و کاره‌که‌ت خۆزگه ناخوازی وات نه‌کردایه ؟\n* دنــــا چۆن کوردستان ئه‌بینێ ؟ گۆڕاوه به‌لای باشه‌یا یان به لای خراپه‌یا ؟ لێی رازیت یان حه‌ز به جێهێشتنی ده‌که‌یت ؟\n* هه‌موو که‌سێک دڵی به که‌سێک ئه‌کرێته‌وه ؟ ئه‌و که‌سه‌ی دنـــا ئاره‌زوی بینینی ئه‌کات و دڵی پێی ئه‌کرێته‌وه کێیه ؟\n* چ که‌سێک یان شه‌خسیه‌تێک له ژیانتا بوه به نمونه بۆ کاره‌کانت و حه‌ز ئه‌که‌ی وه‌ک ئه‌و بیت ؟\n* به ئه‌رک نه‌بێ پێناسه‌یه‌کم بۆ بکه بۆ ئه‌مانه ( خــــه‌م ، دڵ ، فرمێسک ، خه‌یاڵ )\nده‌ی خاتوو دنا با له‌وه زیاتر پرسیار نه‌که‌م ههههه دوایی ئه‌ڵیی به‌س نه‌بوو له ئاخیرا هاتی هێشتا ئه‌م هه‌موو پرسیاره‌ت کردوه\nسه‌رکه‌وتوو سه‌رفراز بیت ، کاتت شاد و کامه‌ران\n#35 2010-12-01 14:02:52\nزۆر سوباس بۆ تۆی بەرێز سۆز خان با پیچەوانەوە بیزار نابم .خۆشحاڵ ئەبم ..\nجوانی ناوەرۆک + رەوشت بەرزی\nژیان خۆشی و ناخۆشی تیایە . بە لابردنی هەرکامیان ژیان نابیت یان دروست نابیت\nهەموو کەس کیشەی هەیە چی بچوک بیت یان گەورە پی ئەڵین کیشە .\nبەڵی ژیانمیان گۆری یان بیرکردنەوەمیان گۆری . ،، کە هیشتا لە سەر بیر کردنەوەی خۆشمم ههه\nدوباره به‌خێر بێیت دڵه‌که‌م ئینشاءالله ئاینده‌یه‌کی گه‌ش چاوه‌ڕێت ئه‌کات\nزۆر سوباس بۆ تۆ خاتوو سۆز خۆشحاڵ بووم\nبەهیوای لە گشت کاتەکانی ژیانتا خۆش بژیت و سەرکەوتوبیت\n#36 2010-12-01 20:34:10\nزۆر سوباس خاتوو فریشتە گیان .سوباس بۆ وتەکانت زۆر سوپاسی هەستی تۆی بەرێز ئەکەم\nپییان ئەڵیم بە خۆیانا بچنەوە ،چونکە هەموو کات کاتیان بۆ نارەخسیت کە دووڕووی بکەن چونکە کاتیک ئەبیت بکەونە ناو ئاگریک هاتنە دەرەوەی ئەستەمە\nبەڵی هەموو کەس تووشی ئەو حاڵەتانە ئەبیت یان بلین لەو جۆرە کەسانە هەیە .کەسانیکن . خۆیان بە خەمخۆرت ئەزانن وا خۆیان دەر ئەخەن کە متمانەیان پی بکەت زمان لوسیشن . ،نەخۆشیەکی سەردەمیانەی دەروونیە و .یان شیتیشە\n٢-دانا گیان گله‌یی له چی ئه‌کات له ژیان چ دیمه‌نێک له ژیاندا تووشی بێ تاقه‌تییت ئه‌کات؟\nگلیەی لە هیچ شتیک ناکەم . بەڵام بێ هیوای توشی بیتاقەتیم ئەکات\nنازانم هەموویان جێ پەنجەیان دیارە لە یانە . بەو ئەندامانە ئەڵیم کە ماندوون بە یانە کاری جوان و بابەتی جوان ئامادە ئەکەن\nئەبیت بڵیم نــــــــا لەبەر ئەوەی تەکنەلۆجیا !! لە ولاتی ئیمە هیچ گرنگیەکی پی نەدراوە و کاری باشی بۆ نەکراوە\nبۆ پزیشکیش .ئەو علمەی هەیانە ئیکسپایەر بووە کە ئەمساڵ کۆنگرەیەک لە سەر ئەوە کردوە . زۆربەی پزیشکاکنی ئیستەش عەرەبن!\nزۆر سوباس بۆتۆی گوڵ خاتوو فریستە گیان چاوی منیت زۆر خۆشحاڵ بووم هاورێی شیرینم\nهیوادارم لە ژیان هەمیشە کامەران بیت خۆش بژیت ئـــــــاسودەبیت\n#37 2010-12-01 20:50:57\nسڵاو بۆ تۆ بەڕێزم بروا\nزۆر سوباس بۆ تۆ بروا بەرێزم . تیبینت لە سەر چاوان. خۆشحاڵم بە تیبینیەکەت .\nدنیایەک ریزو خۆشەویستی بۆ تۆ . خۆشحاڵم ، راو بۆچونی خۆتە . . ئازادیت .\nقسەکەت زۆر راستە و تەواوە ، بەڵام کوردستان لە سەردەمی عوسمانی و صەفەویەکان کە دابەش کرا لیرەوە کوردستان دابەش کرا\nبەڵام . من ئەڵیم هەریمی کوردستان بەشیکە لە عیراق .بودجەی کوردستان لە عیراقەوە رەوانە ئەکریت !سەرۆک کۆمار کوردە .لە پەرلەمانی عیراق کورد هەیە\nلەسەر پارەی هەریمی کوردستان بە عەرەبیە ئەگەر قسەکەی تۆ بیت هەریمی کوردستان ئاڵاو زمانی خۆی هەیە ئەبیت سەرۆک کۆمار کورد نەبیت ئەبیت کورد لە پەرلەمانی عیراق نەبیت ئەبیتت پارەی کوردی جیا بیت . ئەبیت تەسکەرە یان ناسنامەکامان یان جنسیەکامان ناوی عیراقی لە سەر نەبیت . کوردەکانی تورکیا یان سوریا و ئیرانیش لە مەکتەبەکانا بە زمانی تورکی و فارسی و عەرەبی ئەخوینن .و ناسنامەکەشیان .تورکیە یان ئیرانی یان سورییە! کەواتە ئەبیت بڵیت کوردی سوریا .یان ئیرانی .... کەی ئەو سی دەڵەتە خوین ریژەی تر دەستیان لە سەر کوردستان هەڵ گرت ! ئەو کاتە کوردستانی یەک پارچە دروست ئەبیت . ئەبین بە دەوڵەتیکی سەر بەخۆ .هەقیشمان نە بەسەر عیراق نە ئیران نە سوریا نە تورکیا ئەبیت ! .\nدنـــــــــیایەک ریزو خۆشەویستی بۆ تۆی بەرێز .\nهەمیشە سەرکەوتوبیت لە ژیان .هەر خۆش بژیت\nدواترین جار ده‌ستكاری كراوه له‌لایه‌ن ؟دنـــا ؟ (2010-12-01 20:53:26)\n#38 2010-12-01 21:07:31\nزۆر سوباس بۆتۆی بەرێز کاک چۆڤین خۆشحال بووم بە پەیامی تۆی بەرێز .سوباس بۆ تۆ\nکات وساتت شاد بێت ،\nزۆر سوباس بۆ وتە بەنرخەکانت زۆر سوباس بۆ تۆی بەرێز خۆشحاڵ بووم\nبەهیوام هەموو کاتەکانی ژیانت هەموو ساتەکانی ژیانت هەر خۆشی و\nکامەرانی بیت هەموو رۆژەکانت پر لە خۆشی ئاسودەی بیت بۆتی بەرێز\n#39 2010-12-01 21:15:29\nسوپاس بۆ تۆ دنا خان ،بۆ وەڵام دانەوەت..\nڕێزم هەیە بۆ بۆچوونەکانت ،وە حەز ناکەم ئەم بابەتە ئاڕاستەکەی بگۆڕدرێ .ئەگەر کات و بوار هەبوو لە جۆرە بابەتێکی تر ئەم گفتوگۆیە دەکەین.\n#40 2010-12-01 21:31:50\nزۆر سوباس بۆتۆی بەرێز موسلیم بەریزم خۆشحاڵم بە پەیامی تۆی بەرێز. زۆر سوباس بۆ هەستی بەرێزت\nسوباس بۆ وتە بە نرخەکانت هاورێی بەرێزم .سەرکەوتبیت\nپرسیارەکانت لە سەر چاوان\nدنا بە مانی دنیا دێت ،ئەمە نازناومە .بەڵی پیم خۆشە . ناوی خۆم رۆزەیە\nههههههه وەڵا بڵیم چی موسلیم هههههه. کە لە یانە بووم بە ئەندام حەزم لەو نیشانەی پرسیارە بوو\nلەبەر ئەوە لە ژیانا زۆرشت لەلای من بە نیشانی پرسیار ماونەتەوەو وەڵامیان نازانم!؟\nئەوکاتەی لە نویژ تەواو ئەبم. دڵم فەراح ئەبیت .\nدڵم بە توند ئەبیت کە نەتوانم کاریک بکەم . توانای ئەو کارەم نەبیت\nبەڵی چونکە خوا ئەمەی وا دروست کردووە کە هەوڵ بەین خۆش بژین خەم بخۆین\nژیان بە بی خەم نابیت گەر خەمت هەبیت ئەوا تۆ لە ژیانایت . ئەگەر نەتوانی خەم بخۆیت ناتوانی بژیت\nزۆر سوباس بۆ تۆ آشااللــة لە گەڵ تۆیا . نـە نەکەوتووم بە هۆی سەفەرەوە ٢ ساڵم فەوتاوە . ئەگینا زیرەکم هههه\nخۆشم زۆرم پیناخۆشە کە زوو تورە ئەبم جاری وایە ئەلیم ئیتر تورە نابم بەڵام وا دەرناچیت. کە تورە بم تەواو\nئارەزووم هیچ شتیک نییە . ئەو ئارەزوویانەی هەمبوون نـــــــــە هاتنە دی\nبە پیچەوانەوە خۆشحاڵ بووم. بە پرسیارەکانی تۆی بەرێز،\nبە هیوای لە گشت کارەکانی ژیانتا لە گشت گۆناغەکانی ژیانتا\nهەمیشە سەرکەوتو بیت هەمیشە خۆش بژیت ، تەمەن دریژ بیت


03/06/2020 1136 جار خوێندراوه‌ته‌وه\nبڕیارە پارتی دیموكراتی كوردستان لەگەڵ لایەنە سیاسییەكان كار بۆ چارەكردنی كێشەكان بكات، ئەندامێكی مەكتەبی سیاسی پارتەكە ئاشكرایكرد، بۆ ئەو مەبەستە لە رۆژانی داھاتوودا مەكتەبی سیاسی پارتی كۆدەبێتەوە.\nكاكەمین نەجاڕ، ئەندامی مەكتەبی سیاسیی پارتی بۆ پێگەی فەرمی حیزبەكەی رایگەیاند، بڕیارە مەكتەبی سیاسیی پارتیمان لەبارەی رەوشی ئێستای ھەرێمی كوردستان و عێراق كۆببێتەوە و كۆبوونەوەكەش چەند پرسێك لە خۆ دەگرێت، لەوانە پەیوەندیی نێوان پارتی و لایەنەكانی دیكە، ھەروەھا پرسی بەشداری لە حكومەتی عێراق و رێككەوتنی نێوان ھەرێم و بەغدا، لەگەڵ ئەوەشدا تەوەرێكی دیكە، پرسی بژێویی ھاووڵاتیانی ھەرێمی كوردستان دەبێت.\nپەیوەست بە كۆبونەوەی پارتی و یەكێتی، ئەندامەكەی مەكتەبی سیاسیی پارتی وتی: بڕیارە ھەردوولا كۆببینەوە لەبارەی چارەسەركردنی كۆی پرسەكان، بێگومان بە یەك كۆبوونەوەش ھیچ پرسێك چارەسەر ناكرێت، بەڵكو چەند كۆبوونەوەیەك پێویستن لە نێوان ھەردوولا.\nنەجاڕ وتیشی: پارتی ھەمیشە بڕیار و ھەڵوێستی ئەوە بووە، لە كاتی ھەبوونی ھەر كێشەیەك لە رێگەی دانوستان و لێكتێگەیشتن چارەسەر بكرێت، ئێستایش پارتی ئامادەیە بۆ ھەر پرسێك نەك لەگەڵ یەكێتی، بگرە لەگەڵ ھەر لایەنێكی دیكە كۆببێتەوە.


کۆریای باکوور دانی به‌تاقیكردنه‌وه‌ی موشەکێکی خێراتر لە خێرایی دەنگ نا\n2021-09-29 [12:24 PM]\nدوای ئه‌وه‌ی دوێنێ كۆریای باشور وتی، كۆریای باكور موشه‌كێكی به‌ره‌و ده‌ریا هه‌ڵداوه، دەزگای هەواڵی ناوەندی کۆریای باکوور ئاشكرای كرد لەم هەفتەیەدا وڵاته‌كه‌ی موشەکێکی تاقیکردۆتەوە کە لە خێرایی دەنگ خێراترە.\nدوێنێ سێشەممە کۆریای باشوور ڕایگەیاند کۆریای باکوور موشەکێکی لە کەناراوەکانی ڕۆژهەڵاتەوە بەرەو دەریا هەڵداوە.\nسەرکردەی سوپای کۆریای باشوور وتی ئەو جۆرە موشەکەی باکوور هێشتا لە قۆناغی سەرەتادایە و پێویستی " بە کاتێکی زۆر دەبێت تاوەکو لە شەڕدا بەکاربهێندرێت."\nدەزگای هەواڵی ناوەندی کۆریای باکوور وتی پەرەپێدانی سیستمی چەکەکان توانای بەرگری کۆریای باکوور زیاد دەکات، وتیشی ئەو جۆرە موشەکە " چەکێکی ستراتیژییە."\nدەزگاکە وتی " لە یەکەمین تاقیکردنەوەدا، زانایانی بەرگری نیشتیمانی کۆنتڕۆڵکردنی ئاڕاستە و جێگیری موشەکەکەیان پشتڕاستکردۆتەوە."\nبەپێچەوانەی موشەکی باڵیستیکیەوە کە سەرەتا بەرەو ئاسمان دەڕوات و دواتر بە ڕێڕەوێکی لێژ دێتەوە خوارەوە، موشەکی هایپەر سۆنیک ( خێراتر لە خێرایی دەنگ ) بە بەرزاییەکی نزمتر بەرەو ئامانجەکە دەڕۆن و پێنج هێندە خێراترن لە خێرایی دەنگ، یاخود 6,200 کیلۆمەتر لە کاتژمێرێکدا.\nکۆریای باکوور بەردەوامە لە پەرەپێدانی سیستمی چەکەکانی، ئەمەش لەنێوەندی چەق بەستوویی دانوستانەکاندایە سەبارەت بە داماڵینی چەکی ناوەکی لە نیمچە دورگەی کۆریادا، لەبەرامبەریشدا کەمکردنەوەی سزاکانی سەر کۆریای باکوور.


خزماتیەکەى نێوان بنەماڵەى ئێمە و بنەماڵەى "مچە" ژن و مێرداتى نێوان من و ئەوى لێکەوتەوە، بەڵێ مەرگ و ژن بوون بۆ من و کەڵەگاتى و نێرایەتى بۆ ئەو. بە کورتیەکەى ئەوەى بۆتى دەگێرمەوە چیرۆکى ڕاستەقینەى ژیانى سەرەتاى هەرزەکاریمە بەڵگەى ڕاست بوونیشى ئەو ئەشکە خویناویانەن لە دواى ساڵانێک لە ڕێگەى چاوەکانمەوە لە قوڵاى دڵى پڕ لە ئازارمەوە دێنەخوار.\nئەو درێژەیى دایە قسەکانى و گوتی: تەمەنى گەورە و بچووکى نێوان من و ئەو یەک ساڵ بوو یانى ئەو ساڵێک لەمن گەورەتر بوو. ئەوە کێشە نەبوو ئەوەى کێشە بوو ئەو ئاقڵى نەبوو،ئەوەش کێشە نەبوو ئەوەى کێشە بوو من ئاشقى ئەو نەبووم و ئەویش نەیدەزانى ئەشق ماناى چیە،من چیتر حەزم نەدەکرد لەگەڵى بژیم بەڵام ئەو حەزى بەژیان بوو لەگەڵ مندا،ئەو چێژى لەبێدەنگ بوونى من وەردەگرت. ساڵى ٢٠١١ بوو هێشتا ئەقڵیەتى دواکەوتو لەنێو نێرسالارەکانى ناوچەکەمان هەر مابوو،ئەم دواکەوتوەیەش بوو بەهۆى بەزۆر بەشودانى من بەمارەى چوار مسقاڵ زێر. بۆ مچە گواسترامەوە،تا سێ شەو نەهات بەلامدا و هۆکارەکەیم نەدەزانى، سێیەم شەوى بووکێنیم دڵم هەر وەک ئەو جلە شڕ و شەپڕێوەى بەرم وابوو،ئەو شەوە مچە وەک وڵاخ سوارم بوو و هێستریاى شەهوەتە دەست کردەکەى لەتواناى خۆڕاگرى جەستە لاوازەکەى مندا نەبوو و ئەو خاڵى نەدەبۆوە،دوو دەرزیان لێدابوو. من لەجیاتى چێژ ئازارى زۆرم چێژت.\nزۆر جار مامم دواى نوێژى هەینى کە بۆ ماڵ دەگەڕایەوە لەسەر سفرە دەى گوت مامۆستا لەوتارى ئەمرۆدا فەرموى:\nخوای گه‌وره ده‌فه‌رموێت (نسا‌ووكم حرث لكم فاتوا حرثکم)، واته هاوسه‌ره‌کانتان کێڵگه‌ی ئێوه‌ن، بچن بۆ کێڵگه‌کانتان چۆنتان ئاره‌زوو لێبوو. یان: حه‌زره‌تی پێغه‌مبه‌ر (د.خ) ده‌فه‌رموێ(اصنعوا كل شی‌و الا النكاح)(ای نكاح الحائض) واته له‌کاتی جووتبووندا هه‌موو شتێک بکه‌ن ڕه‌وایه و دروسته جگه له‌جیماع له‌کاتی سووڕی مانگانه‌ی ئافره‌تدا. بۆیە شەوانە مچە شەهوەتى سوێى ئاگرى دەگرت بەهینە زلەکەى کە وەک گاسن زەوى بکێڵێت کێڵگەى هینەکەمى دەکێڵا.\nدواى ئەوەى مچە تامى کرد،دەم و جەمى بۆ نەبوو،هەستم دەکرد پێم فێر بووە نەک مێردم بێت،مامیشم هەر وەک ئەو نەى دەزانى عادە بوون و سوڕى مانگانە چیە بۆیە پێى دەگوتم: کچى خۆم نه‌هێشتن و مه‌نع کردنی جووتبوون له‌لایه‌ن پیاو یان ژن، حه‌رامه و ناپه‌سه‌نده، چونکه ده‌بێته هۆی سه‌رهه‌ڵدانی کاری ناپه‌سه‌ند، بۆیه حه‌رام کراوه. مەلا دفەرموێ پێغه‌مبه‌ری ئیسلام(د.خ) ده‌فه‌رمووێت:(اذا باتت المراه مهاجره فراش زوجها لعنتها الملائكه حتی صبح)، واته: هه‌ر شه‌وێک ئافره‌ت ته‌رکی سه‌رجێگه‌ی کرد له‌گه‌ڵ مێرده‌که‌یدا، مێرده‌که‌ی حه‌ز و ئاره‌زووی هه‌بوو، ئه‌وا ئه‌و ئافره‌ته به‌ر نه‌فره‌تی فریشته‌کان ده‌که‌وێت هه‌تا ڕۆژ ده‌بێته‌وه.\nمنیش دەمگوت ئەى خۆت نەتگوت مەلا فەرمویەتى حه‌زره‌تی پێغه‌مبه‌ر (د.خ) ده‌فه‌رموێ:\nله‌کاتی جووتبووندا هه‌موو شتێک بکه‌ن ڕه‌وایه و دروسته جگه له‌جیماع له‌کاتی سووڕی مانگانه‌ی ئافره‌تدا.\nمچە شەوانە ئۆقرەى نەبوو بەردەوام داواى دەکرد،چوارەم شەوى بووکێنیم یەکەم ڕۆژى ڕەمەزان بوو،لەئێوارەوە تا خەسوم بۆ پارشێو بانگى کردم مچە چوار جار هاتە لام،بێ دلیم نەکرد پێم وابوو بەڵکو دامرکێ و پشویەک بدەم و لێ گەڕێ بەڕۆژوو بم. خەسوم ئاوى بۆ گەرم کردم و خۆم ششت و پارشێومان کرد و چومە سەرجێى خەوم، بەڵام مچە نەیهێشت بخەوم، داواى دەکرد،هەوڵى زۆرمدا بەفێڵى سوڕرى مانگانە و پێم دەگوت باوکت دەڵێ مەلا گوتویەتى: حه‌زره‌تی پێغه‌مبه‌ر (د.خ) ده‌فه‌رموێ له‌کاتی جووتبووندا هه‌موو شتێک بکه‌ن ڕه‌وایه و دروسته جگه له‌جیماع له‌کاتی سووڕی مانگانه‌ی ئافره‌تدا.\nهەرچى لەمامم بیست بوو کە خوا و پێغەمبەرى خوا وا دەڵێ و نابێ و ناکرێ ئەو نەیبیست،تا بوو بەشەڕمان خەسوم هات و مەسەلەکەم تێگەیاند،مچەى بردە لاى خۆى و هەر چۆنێک ئەو ڕۆژە ڕۆژووەکەم گرت.\nیەک ساڵ بەم شێوەیە لەگەڵ مچە گوزراندم. ئێوارەیەکیان شوبراکەم هات و گوتی: مچە چى بۆ خەڵکى دەگێڕیەوە؟ مچە دەنگى نەکرد، مامم گوتی: عەلی کوڕم بۆم باس بکە چى بووە، عەلی گوتی: بابە ناگوترێ، عەلی لە گێرانەوەى باسەکە شەرمى دەکرد، هەرچۆنێک مامم لەمەجلیسى ناو خێزانە قەرەباڵغەکە پێى درکاند و عەلی گوتى: بابە مچە ئیشى سەرجێى خۆى و براژنم بۆ خەڵکى دەگێڕێتەوە. من ئەوەندەى لەکەمترخەمى مامم نیگەران بووم ئەوەندە لەکەم عەقڵى مچە نیگەران نەبووم، چونکە مچە شێتوکە و کەم عەقڵ بوو بۆیەش منیان بەزۆردا بە مچە یا من وەک ئەو شێت بم یان ئەو وەک خۆم ئاقڵ بکەم نەک خۆى ئاقڵ بێت. کە دەکەوتمە سوڕى مانگانەوە تف و نەحلەتم لەژن بوونى خۆم دەکرد و لەشەرمان بێزم لە بوونى خۆم دەهات ناچار خۆم دەهێنایە زارى مردنێ بەڵام ئەو شتى واى نەدەزانى دەبووایە ئیشى خۆى هەر بکات،ناچار یان دەچوم بۆ ماڵى باوکم یان دەبووایە وەک مندال بیخافڵێنم،نەش دەوێرام "دەسپەڕى" بۆ بکەم لەترسى گێڕانەوەکانى.لەکاتى سەرجێ نەدەوێرام هیچ جوڵەیەک بە دڵى خۆم بکەم چێژى خۆمم لێ دەشاردەوە،شەوانى بێ کارەباى بۆ خەڵکى تاریکى بوو بۆ من جەژنى روناکى، فانۆسەکەم دەکوژاندەوە یان لێم دەشاردەوە و بەرۆژیش زۆرترین کاتم لاى خەسوم بەسەر دەبرد،کەم دەچوومە دەر و بەردەرگا دانیشتن. هەرگیز نەم دەهێشت هینەکەم ببینێت چونکە وەک منداڵ گڕووى دەگرت، یان لەترسى ئەو نیشانانەى سەر هینەکەم هەى بوو وەک خاڵەکانى دەوروبەر چونکە بۆخەڵکى دەگێرایەوە.\nمنداڵێک کەوتە نێوانمانەوە، لەبەر نەبوونى شیر لەمەمکەکانمدا لەبرسان مرد.کە دەکەوتمە سوڕى مانگانەوە، دراوسێیەکانمان هەموو دەیانزانى ئەو داواى دەکرد و منیش نەمدەدایە، هەرچەند دەمگوت مچە مەلا بە باوکتى گوتوە کە بەتۆ بڵێ.\nخوای گه‌وره ده‌فه‌رموێت: (فاعتزلوا النسا‌ء فی المحیض ولا تقربوهن حتی یطهرن). واته دووره په‌رێزبن له خێزانه‌کانتان له کاتی سووڕی مانگانه، نزیکیان مه‌بنه‌وه بۆ جووتبوون، تا خاوێن ده‌بنه‌وه. بەڵام ئەو نەیدەبیست و هەر وەک جارانى پێشوو دەبوو بە شەڕمان و خەسوشم دەهات لە کۆڵى دەکردمەوە، تا جارێکیان شەش مانگ ڕۆیشتم و چومەوە ماڵى باوکم ئەوەش نەبوو بە هۆى ئاقل بوونى و هەر ئەو رۆیشتنەشم بوو بە رۆیشتنى یەکجاریی و چیتر نەگەڕامەوە بۆ دۆزەخى باوەشى شەوانى شەڕى من و مچە.


شاهین گەلەداری هاوڵاتی خەڵکی ورمێ دەستبەسەر کرا - كۆمه‌ڵه‌ی مافی مرۆڤی کوردستان\nشاهین گەلەداری هاوڵاتی خەڵکی ورمێ لە پەلاماری هێزە ئەمنییەکانی کۆماری ئیسلامی بۆ ماڵەکەی دەسبەسەر و ڕەوانەی زیندان کــرا.\nلەماوەی ڕۆژانی ڕابردوو هێزە ئەمنییەکانی ئیدارەی ئیتلاعاتی ئێران هەڵیان کوتایە سەر ماڵی ڕێژەیەکی بەرچاو لە خەڵکی گوندی “هەکی” سەربە “تەرگەوەر”ی شاری ورمێ وپلانی دەسبەسەری لانیکەم ۱۵ هاوڵاتیان بە دەستەوە بوو.\nڕێژەیەک لەم هاوڵاتیانە ،بەپێی ئەو زانیاریانەی هەیان بوو لەمەڕ گەڵاڵەی دەسبەسەری بەربڵاو،بەرلە هاتنی ڕایەدارانی ئیتلاعات بۆ ماڵیان ، هەڵهاتبوون و لەم نێوەندەیش تاقمێک دەسبەسەر کران.\nبەپێی داتاکانی ناوەندی ئاماری کۆمەڵەی مافی مرۆڤی کوردستان لەسەرەتای ساڵی نوێی زاینییەوە تا ئێستە ۷۷کەس لە ڕۆژهەڵاتی کوردستان دەسبەسەر کراون کەبە هەژماردنی ئەم هاوڵاتییە ورمێ- یە دەبن بە۷۸ کەس .\n← گیان لە دەستدانی کۆڵبەرێکی تەمەن ۱۵ ساڵ بەهۆی کەوتنەخوار لە هەڵدێر\nبەردەوامی دەستبەسەرییەکان/ تۆفێق محەممەدی دەست بەسەر کرا →


كازمی: زیادبوونی نرخ لە بازاڕ چاوچنۆكی بازرگانەكانە – تۆڕی میدیایی خەڵک\nسەرۆك وەزیرانی عیراق ڕایدەگەیەنێت، كە سەركەوتوو بوون لە زیادكردنی یەدەگی بانكی ناوەندی و دەشڵێت: “هەڵمەتێك دەستپێدەكەن بۆ سزادانی ئەوانەی نرخ زیاد دەكەن.\nمستەفا كازمی، سەرۆك وەزیرانی عیراق لە كۆبوونەوەی ئەمڕۆی ئەنجوومەنی وەزیران ڕایگەیاندووە، بەردەوام چاودێری خواست و پێویستییەكانی هاووڵاتیان دەكەن و هەوڵ دەدەن بۆ كەمكردنەوەی ڕۆتین و دەشبێت سەرجەم وەزارەتەكان ئەو ئەركە لە ئەستۆ بگرن.\nڕاشیگەیاندووە، ئێمە هاتووین بۆ خزمەتی هاووڵاتیان و سەركەوتن بەسەر ئاڵنگارییەكان نەك بۆ ئامانجی سیاسی، چونكە چەندین بوار هەیە سەركەوتووین تێیدا و چەندین بواری دیكەش دەبێت چاودێری بكەین.\nكازمی ئاماژەی بەوەكردووە، وەزارەتی بازرگانی ڕاسپێردراوە بۆ كاركردنی بەردەوام بۆ دابین كردنی ماددەكانی بەشەخۆراك بەپێی پسووڵەی خۆراك بۆ هاووڵاتیان و دەبێت زۆرترین هەوڵ بدات بۆ دابین كردنی خۆراكە سەرەكییەكان.\nسەبارەت بە نرخی دۆلار و بەرزبوونەوەی نرخ لە بازاڕدا وتویەتی، “سەركەوتووبووین لە زیادكردنی یەدەگی بانكی ناوەندی لە دۆلار دوای ئەو ڕێكارانەی چاكسازی، كە پێی هەستاوین، بەڵام زیادبوونی نرخی خۆراك و كاڵاكان پەیوەستە بە چاوچنۆكی بازرگانەكان و بۆ ئەوەش هەڵمەتێك دەستپێدەكەین بۆ سزادانی ئەوانەی یاری بە نرخ دەكەن”.\n04 ئیلول 2021 10.30 am\nخەڵك- بەهۆی لێدوانەكانی جێگری پارێزگاری بانكی ناوەندی سەبارەت بە بەهای دۆلار، نرخی ئەو دراوە بیانییە بەرامبەر…


پەرلەمانتارێکی گۆڕان وەزیرێکی حیزبەکەی بە زەرد هەڵگەڕاو ناوزەد دەکات – Hawpshti\nپەرلەمانتارێکی گۆڕان وەزیرێکی حیزبەکەی بە زەرد هەڵگەڕاو ناوزەد دەکات\nبەبێ ناوهێنانی پەرلەمانتاری گۆڕان د. غالب محەمەد وەزیرێکی حیزبەکەی بە زەرد هەڵگەڕاو وەک رێبازی حەمەی حەملان ناوزەد دەکات.\nلە پۆستێکدا لە تۆڕی کۆمەڵایەتی فەیسببووک، بەناونیشانی “بۆ وەزیرە زەرد هەڵگەڕاوەکەی بەرەی پارتی!” نووسیوویەتی “وەزیرە زەرد هەڵگەڕاوە تەزیوەکەی دەستی پارتی، تۆ یٔەگەر مەرد و جوامێر بویتایە تەنها بەیەک وشە بەرگریت لە ڕەوانشاد نەوشیروان مستەفا یٔەکرد کاتێک کەلە کەناڵەکەی نێچیرڤانی پارتیەوە دوکاتژمێر قسەلەبارەی نەوشیروان مستەفاوەکرا وەک ئەوەی بڵێی هەڵهاتوی جەنگبیت و تف لەقوڕگتدا وشکبوبێت بەیٔێستاشەوە بێدەنگیت لەپێناو کورسیەکەت، دیارە تۆ لەسەر ڕێبازی نەوشیروان مستەفا نەماویت یٔێستا لەسەر ڕێبازی ڕێباز حەملانیت!”.\nهەروەها ئەو پەرلەمانتارەی گۆڕان کە رای لەگەك زۆرینەی سەرکردایەتی حیزبەکەیدا نییە، دەڵێت “لەوماوەی جەنابت وەک وەزیر دەست بەکاربویت ڕێگا و بانەکانی سلێمانی خراپتر بوە و ڕێگای کەلار سلێمانی بوە بەسەحرای عەرعەر لەم خەڵکە و هیچمان لەتۆنەبینی، ڕێگای کەلار سلێمانی وەک یٔەوەی چەن سەد مەترێک و بازگەیەکی تێدابێت یٔەبێت بەخێرای کیسەڵ بەسەریدا بڕۆیت هێندە چاڵ و چۆڵی تێدایە، نەک چاکنەکراوە بەڵکو زیاتر خراپ بوە، بیستم جەبتان سەردانتانکردوە و بڕیاری دابینکردنی پارەتان داوە بۆیٔەوەی یٔیش کردن لەو ڕێگا دەست پێبکاتەوە بەڵام بە یٔێستاشەوە یەک فلس تان تەرخان نەکردوە پێدەچێت دابینکردنی پارە وسفی سەرۆک وەزیرانی بوێت جەنابی وەزیر، باوازلەتونێلی دەربەندیخانیش بێنین کەنەک نەتوانی تونێلێک دروست بکەی بەڵکو بەشەرمەوە بەناویدا تێدەپەڕیت!”.\nدیارە بەپێی ئەو وەسفەی دەیکات، غالب محەمەد مەبەستی وەزیری ئاوەدانکردنەوەیە کە پشکی گۆڕانە، بۆیە دەڵێت ” جەناب بابیرت بخەمەوە لەم ماوەیەدا تونێلێکت کردەوە کە 152 ملوێن دۆلاری تێچوە بۆیٔەوەی مسرور بارزانی بەناویدا بڕوات، کاکی وەزیری زەرد هەڵگەڕاو هەرتۆنەبویت لەکۆبونەوەی ئەنجومەنی وەزیراندا هێندە وەسف و ستایشی مسرور بارزانیت کردبو وەزیرەکانی پارتی تەریق بوو بوونەوە، تۆ پێویستت بەپیاهەڵدانە لەلایەن هاو پیشەکانت لەپارتی و پیاوانی مسرور “.\nلە کۆتایشدا نووسیوویەتی “یٔێمە بەڵێنمان بەنەوشیروان مستەفادا وە لەسەر بەرنامەو ڕێبازەکەی بمێنینەوە و بیپارێزین تایٔەوکاتەی دەتوانین خۆمان بەخاوەنیش دەزانین، بۆیە ڕوبەڕوی یٔەوکەسانەش دەبینەوە کە دژی ڕێباز و بەرنامەکەی ڕەوانشادن چ لەناو (پارتی و یەکێتی) بن چ لەناو (بزوتنەوەی گۆڕان)یشدا بێت، یٔێستا کەبەڕێژەیەکی زۆر مرۆڤی زەرد هەڵگەڕاو ڕوو زەرد زۆربوە و دژی بەرنامەو ڕێبازی ڕەوانشادن، یٔەرکی من و یٔەوکەسانەیە کەخۆیان بەشوێن کەوتەی ڕێبازی نەوشیروان مستەفادەزانن ستۆپیان پێبکەین و ڕوی ڕاستەقینەیان دەربخەین بۆیٔەوەی یٔەو بەرنامە بەکار نەهێنن بۆ گەیشتن بەپلەو پۆست و یٔیشکردن لەپێناو ساڵانی داهاتو بۆ خۆیان!مرۆڤ کە یٔیرادەو و هەڵوێستی نەبو یٔەوا لەبەرامبەر پارەو ساماندا چۆک دادەدات، لوتی دەشکێت یٔەوەش لەبارنامەی نەوشیروان مەستەفادا قابیلی قبوڵ نیە!”.\nداوا لە سەرۆكی داواكاری گشتی دەكرێت كار بۆ هەڵوەشاندنەوەی فەرمانەكەی وەزارەتی رۆشنبیری بكات


ڕاگەیەندراویک لە فراکسیۆنی گۆڕان\nفراکسیۆنی گۆڕان لە پەرلەمانی عێراق ڕاگەیەندراوێکی بڵاوکردەوە و ڕایگەیاند، بێباکی خۆی لە هەمو ئەو هەوڵ و هەنگاوە هاوبەشانەی بەرەی دەسەڵات دەخاتەڕوو کە بەرامبەر فراکسیۆنەکەیان دەیگرنەبەر، جەختیشیکردووەتەوە، لە دەرەوەی بەرژەوەندی گشتی نابینە پارێزەری خەڵکی لادەر.\nلە ڕاگەیەندراوێکدا فراکسیۆنی گۆڕان لە پەرلەمانی عێراق (شەممە 16ی کانوونی دووەمی 2021) ڕایگەیاند، کۆبوونەوەی مانگانەی ئاسایی خۆی ئەنجامداوە و لەو کۆبونەوەیەدا جەختی کردەوە لەسەر ئەم خاڵانەی خوارەوە:\n1. هەمو هەوڵێکی فراکسیۆنی گۆڕان وەک پێکهاتەیەکی کاریگەری ناو هاوپەیمانیی هیوای کوردستانی چالاککردنی رۆڵی نوێنەرایەتیە لە ئاست کاری پێکەوەییدا و رێگرتنە لە هەر قۆرخکارییەکی ناو پرۆسەی سیاسیی عێراق کە حزبێک یان ئاراستەیەکی سیاسیی ناو هەرێم بیەوێت بەناوی نوێنەرایەتیی خەڵکی کوردستانەوە و لەسەر حسابیی خەڵکی هەرێم، ئەجێندا حزبیی و شەخسی و عائیلیەکانیان جێکەوت بکەن.\n2. دەربارەی پڕۆژە یاسای موازەنەی فیدڕالی بۆ ساڵی 21، فراکسێۆنی گۆڕان بەوپەڕی ڕاشکاوییەوە رایدەگەیەنێت کە لەگەڵ ئەوەدایە چیتر لە پاڵ تاڵانکردنی داهاتەکانی کوردستاندا بەتایبەت داهاتی نەوت خەڵکی کوردستان بێموچە و بێ بودجە نەکرێ بەناوی دروشمی موزەییەف و، کاتی ئەوە هاتوە نەوتی خەڵکی کوردستان ببێتە هۆی کۆتایی هێنان بە کێشەی پشکی هەرێم لە موازەنەی فیدراڵیدا، نەک هەرزانفرۆش و تاڵانفرۆش بخرێتە خزمەتی دەوڵەتان و حزب و خێزانە سیاسیەکان.\n3. فراکسێۆن جارێکی تر جەخت لە بەرجەستەکردنیی ئازادییە گشتیەکان دەکاتەوە لە هەرێمی کورستان و بەردەوامە لە فشار و بەدواداچونەکانی لەسەر دۆسێی دەستگیرکراوەکانی ژیر دەسەڵاتی زۆنی زەرد و سەلامەتیی گیانی هەمو ئەو رۆژنامەنوس و مامۆستا و چالاکوانانە دەخاتە ئەستۆی حزبی دەسەڵاتداری ئەوێ. هەروەها بەردەوامین لە فشار کردن بۆ لێکۆڵینەوە لە بکوژانی شەهیدانی خۆپیشاندانەکانی کۆتایی ساڵی رابردو لە سنوری پارێزگاکانی سلێمانی و هەڵەبجە و بەدادگایی گەیاندنیان.\n5. فراکسێۆن بێباکی خۆی لە هەموو ئەو هەوڵ و هەنگاوە هاوبەشانەی بەرەی دەسەڵات دەخاتەڕوو کە بەرامبەر فراکسیۆن دەیگرنە بەر، ئەوەی بۆ ئێمە گرنگە ئەو قەناعەتە سیاسیانەن کە لە سەرەتای گۆڕانەوە وەک بەڵێنی سیاسیی بەخەڵکمانداوە و لە دەرەوەی بەرژەوەندی گشتی نابینە پارێزەری خەڵکی لادەر و، بەردەوام دەبین لە نوێنەرایەتی کردنی راستەقینەی جەماوەری گۆڕانخواز و ناڕازیی کوردستان کە ئێمە شەرعییەتمان لەوان وەرگرتوە.


جۆرێک لە شەریک دانان بۆ خوای بەرز مەبەست بوونی ڕیاو دەست کەوتنی دونیاو مەدحی خەڵک بە عیبادەت کردن\nبنچینەی ئیسلام و گەورەترین فەرز لە ئیسلام ئیخلاسە بۆ خوای بەرز لە عیبادەت کردن و دوور کەوتنەوەیە لە هاوبەش دانان.\nوە بوونی ئیخلاس لەکردەوەکانمان مەرجە بۆ قبوڵ بوونی لای خوای بەرز.\nوە هەر کەسێک مەبەست ونیەتی بۆ غەیری خوای بەرز بێت بە ئەنجام دانی عیبادەت ئەوە جۆرێک لە هاوبەش دانانی بڕیار داوە بۆ خوای بەرز.\nخوای بەرز ئەفەرموێ [وَمَا أُمِرُوا إِلَّا لِيَعْبُدُوا اللَّهَ مُخْلِصِينَ لَهُ الدِّينَ حُنَفَاء وَيُقِيمُوا الصَّلَاةَ وَيُؤْتُوا الزَّكَاةَ وَذَلِكَ دِينُ الْقَيِّمَةِ] (البينة : 5) واتە : ( وە ئەوان -جولەکەو دیان و موشریکەکان و هەموو خەڵک- فەرمانیان پێ نەکراوە تەنها بەوەی کە الله بپەرستن بەتەنهایی و بە ئیخلاس و دڵسۆزی ملکەچی دین بن بە شێوەیەک کە پشت بخەنە هەموو دینێکی باتڵ و هەموو نا حەقیەک تەنها ڕوو بکەنە ئیسلام و پەرستنی الله وە فەرمانیان پێکراوە نوێژیان بکەن -بە ڕێکی- وە زەکاتی ماڵیان بدەن وە ئەوە دینێکی ڕاست و دروست و بەهێزە ) .\nوە پێغەمبەری خوا صلى الله علیه وعلى اله وسلم ئەفەرموێ : (ان الله عز وجل لا يقبل من العمل الا ما كان له خالصا وابتغي به وجه) سلسلة الاحاديث الصحيحة : 52 واتە : (الله عز وجل هیچ کردەوەیەک وەرناگرێ ئیللا ئەوەی کە تەنها بۆ ئەو بێ بە ئیخلاس وە مەبەست پێی ڕووی ئەو بێ).\nوە پێغەمبەری خوا صلى الله علیه وعلى اله وسلم ئەفەرموێ : ( إن أول الناس يقضى يوم القيامة عليه رجل استشهد فأتي به فعرفه نعمته فعرفها قال فما عملت فيها قال قاتلت فيك حتى استشهدت قال كذبت ولكنك قاتلت لأن يقال هو جريء فقد قيل ثم أمر به فسحب على وجهه حتى ألقي في النار ورجل تعلم العلم وعلمه وقرأ القرآن فأتي به فعرفه نعمه فعرفها قال فما عملت فيها قال تعلمت العلم وعلمته وقرأت فيك القرآن قال كذبت ولكنك تعلمت ليقال عالم وقرأت القرآن ليقال هو قارىء فقد قيل ثم أمر به فسحب على وجهه حتى ألقي في النار ورجل وسع الله عليه وأعطاه من أصناف المال فأتي به فعرفه نعمه فعرفها قال فما عملت فيها قال ما تركت من سبيل تحب أن ينفق فيها إلا أنفقت فيها لك قال كذبت ولكنك فعلت ليقال هو جواد فقد قيل ثم أمر به فسحب على وجهه حتى ألقي في النار) رواه مسلم واتە : ( یەکەم کەس کە حوکمی بە سەر ئەدرێ لە ڕۆژی قیامەت پیاوێکە شەهید بوە -کوژراوە بەرامبەری کافران- ئەیهێنن -خوای بەرز- نیعمەتەکانی بیر ئەخاتەوەو پێی ئەناسێنێ بیری ئەکەوێتەوەو دانی پێدا ئەنێ -خوای بەرز- ئەفەرموێ : چیت کرد لەو نیعمەتانە چۆن بەکارت هێنا ؟ ئەڵێ : لە پێناوی تۆ شەڕم کرد هەتا شەهید بووم -کوژرام- -خوای بەرز- ئەفەرموێ : درۆت کرد بەڵام تۆ شەڕت کرد تا بڵێن پیاوێکی ئازاو بە جورئەتە جا ئەوەشیان ووت پاشان فەرمان ئەکرێ بەوەی کە -بیخەنە ناو ئاگر- جا ڕای ئەکێشن لە سەر ڕوو هەتا ئەیخەنە ناو ئاگر ، وە پیاوێکە کە فێری زانست بوە وە فێری خەڵکیشی کردوە وە قورئانی خوێندوە جا ئەی هێنن نیعمەتەکانی بیر ئەخرێتەوە دانی پیا ئەنێ -خوای بەرز- ئەفەرموێ : چیت کرد لەو نیعمەتانە چۆن بەکارت هێنا ؟ -ئەو پیاوە- ئەڵێ : فێری زانست بووم وە خەڵکیشم فێر کرد وە لە پێناوی تۆ قورئانم خوێند -خوای بەرز- ئەفەرموێ : درۆت کرد بەڵام بۆیە فێری زانست بویت بۆ ئەوەی بڵێن زانایە وە بۆیە قورئانت خوێند تا بڵێن قورئان خوێنە ئەوەش وترا پاشان فەرمان ئەکرێ بەوەی کە -بیخەنە ناو ئاگر- جا ڕای ئەکێشن لە سەر ڕوو هەتا ئەیخەنە ناو ئاگر ، وە پیاوێکە خوا -ڕزقێکی- فراوانی پێ بەخشیوەو لە جۆرەکانی ماڵی پێ بەخشیوە جا ئەی هێنن نیعمەتەکانی بیر ئەخرێتەوە دانی پیا ئەنێ -خوای بەرز- ئەفەرموێ چیت کرد لەو نیعمەتانە چۆن بەکارت هێنا ؟ -ئەو پیاوە- ئەڵێ : ڕێگایەکم نەهێشتەوە کە تۆ پێت خۆش بێ تیایدا ماڵ ببەخشرێ ئیللا ماڵم تیا بەخشیەوە بۆ تۆ-لە پێناوی تۆ- -خوای بەرز- ئەفەرموێ : درۆت کرد بەڵام تۆ بۆیە ئەمەت کرد تا بڵێن کەسێکی سەخیە جا ئەوەشیان ووت پاشان فەرمان ئەکرێ بەوەی کە -بیخەنە ناو ئاگر- جا ڕای ئەکێشن لە سەر ڕوو هەتا ئەیخەنە ناو ئاگر ) .\nوە پێغەمبەر صلى الله علیه وعلى اله وسلم ئەفەرموێ : ( ألا أخبركم بما هو أخوف عليكم عندي من المسيح الدجال ؟ الشرك الخفي : أن يقوم الرجل فيصلي فيزين صلاته لما يرى من نظر رجل ) (صحيح الجامع : 2607) واتە : ( ئایا هەواڵتان پێ بدەم دەربارەی ئەوەی کە زیاتر ترسی هەیە لام لە سەرتان لە مەسیحی دەججال ؟ شرکی-هاوبەشی- نادیار : ئەوەیە کە کەسێک هەڵسێ و نوێژ بکا وە نوێژەکەی جوان بکات لە بەر ئەوەی ئەبینێ کە کەسێک سەیری ئەکات ) .\nوە پێغەمبەر صلى الله علیه وعلى اله وسلم ئەفەرموێ : ( قال الله تبارك وتعالى : أنا أغنى الشركاء عن الشرك من عمل عملا أشرك فيه معي غيري تركته و شركه ) رواه مسلم واتە : ( خوای -تبارک وتعالى- ئەفەرموێ : من لە هەموو شەریکێک دەوڵەمەن ترم لەوەی پێویستم بە شەریک بێت هەر کەسێ کردەوەیەک بکات شەریکێک دابنێ لەوکردەوەیە لە غەیری من -بۆمن و شەریکەکەش بێ- ئەوە وازی لێ ئەهێنم لە گەڵ شرکەکەی -یانی پاداشتی نادەمەوە چونکە شەریکی دانا بۆم با لەو شەریکە پاداشت وەرگرێ- ) .\nوە پێغەمبەر صلى الله علیه وعلى اله وسلم ئەفەرموێ : ( إن أخوف ما أخاف عليكم الشرك الأصغر ، قالوا : و ما الشرك الأصغر ؟ قال الرياء ، يقول الله عز وجل لأصحاب ذلك يوم القيامة إذا جازى الناس : اذهبوا إلى الذين كنتم تراءون في الدنيا ، فانظروا هل تجدون عندهم جزاء ؟!) (سلسلة الاحاديث الصحيحة : 951) واتە : ( لە هەموو شتێ زیاتر ئەترسم لە سەر ئێوە شرکی -هاوبەشی- بچوکترینە -بچووکە- ، ووتیان : هاوبەشی بچووکترین -بچووک- چیە ؟ -پێغەمبەر صلى الله علیه وعلى اله وسلم- فەرموی : ڕیا کردنە -چاکە بکەی تا خەڵکی بت بینن- ، خوای عز وجل ئەفەرموێ بە خاوەنی ئەو ڕیایە لە ڕۆژی قیامەت کە پاداشتی خەڵک ئەداتەوە : بڕۆن بۆ لای ئەوانەی کردەوەکانتان ئەکرد تا بیبینن لە دونیا -بۆئەوەتان ئەکرد تا ئەوان بیبینن- ، سەیر بکەن بزانن لای ئەوان پاداشتان دەست ئەکەوێ !؟) .\n1- ڕیا کردن جۆرێکە لە هاوبەش دانان بۆ خوا واتە لە گەورە ترینی تاوانەکانە .\n2- کەس نابێ لە خۆ بایی بێ بڵێ من توشی نابم چونکە کەس وەک هاوەڵەکان خوا لێیان ڕازی بێ نابێت لە فەزل و گەورەیی کەچی ئەوانیش ترسی ڕیایان لە سەر بوە بە شێوەیەک پێغەمبەری خوا صلى الله علیه وعلى اله وسلم زیاتر لە فیتنەی دەججال لە وە ترساوە موسڵمانان توشی ڕیا ببن .\n3- ئەوەی ڕیا بکا ئەگەر بشکوژرێ لە بەرامبەری کافران و پارەی زۆریش ببەخشێ یان قورئانیش بخوێنێ لە سەر ڕوو ڕایئەکێشن بۆ ناو ئاگر پەنا بە خوا .\n4- ئەوەی ڕیا بکات پاداشتی بۆ نیە لە قیامەت، لەبەر ئەوە ئاگادار بە چاکەو عیبادەتی خۆت بپارێزە لە ڕیا.\nبەڕاستی ڕیا تاوانێکی ناشیرنەو باویشە لە ناو خەڵکی تەنها کەسانێک کە خوا پاراستونی با زۆر لەوە بترسین توشی بین چونکە نەک لەوەی پاداشتیش وەرناگرین بەڵکو ئەخرێینە ناو ئاگریشەوە بە هۆی ڕیا کردن موسڵمان ئەبێ خوا بپەرستێ نەوەک خەڵک! خێر ئەکەیت چاکە ئەکەیت چ پێویستە خەڵک بیبینێ ئەگەر بۆ خواتە، یان کە نەشی بینن بۆ چاکەی خۆت بۆ خەڵکی باس ئەکەی!؟.\nئیخلاس و مەبەست بونی ڕەزامەندی خوا لە بانگەواز کردن : ئەو کەسەی بانگەواز ئەکا ئەبێ تەنها بۆ خوا بیکات و مەبەستی تەنها ڕەزامەندی خوا بێ نەک دەست کەوتنی دونیاو پەیدا کردنی ناوبانگ و کۆ کردنەوەی دەنگ بۆ حیزبێک و گەیشتن بە دەسەڵات و کورسی ، وە نابێ منەت بکەیتە سەر خەڵک و داوای پاداشتیان لێ بکەی پێغەمبەران علیهم الصلاة والسلام داوای پاداشتیان لە کەس نەکردوە خوای بەرز ئەفەرموێ : [قُل لاَّ أَسْأَلُكُمْ عَلَيْهِ أَجْراً إِنْ هُوَ إِلاَّ ذِكْرَى لِلْعَالَمِينَ] (الانعام : 90) وە ئەفەرموێ : [وَيَا قَوْمِ لا أَسْأَلُكُمْ عَلَيْهِ مَالاً إِنْ أَجْرِيَ إِلاَّ عَلَى اللّهِ] (هود : 29) واتە : (وەئەی قەومەکەم من لە بەرامبەری بانگەوازم بۆ لای خوا داوای ماڵ و پاداشت ناکەم لێتان پاداشتی من لای خوایە).


(ڕەوانەکراوە لە فرێدریش نیچەەوە)\n^ "Towards a Genealogical Feminism: A Reading of Judith Butler's Political Thought". Palgrave Journals. ٤ (١). لە ڕەسەنەوە ئەرشیڤ کراوە لە ٣١ی ئایاری ٢٠١٦. بەدواداچوون بۆ ڕێکەوت بکە لە: |archive-date= (یارمەتی)\n^ Aschheim، Steven E (١٩٩٢). The Nietzsche legacy in Germany, 1890–1990. University of California Press mr Neil at sarinna teacher. پەڕە ٥٦. بەدواداچوون بۆ ڕێکەوت بکە لە: |date= (یارمەتی)\n^ Reevaluating Postcolonial Theory in Lawrence Durrell's Alexandria Quartet، CA: University of Alberta\n^ The Philosophy of Jack London، Sonoma، لە ڕەسەنەوە ئەرشیڤ کراوە لە ٣ی ئایاری ٢٠١٣ بەدواداچوون بۆ ڕێکەوت بکە لە: |archive-date= (یارمەتی)\n^ MahlerandNietzsche. لە ڕەسەنەوە ئەرشیڤ کراوە لە ١٩ی نیسانی ٢٠١٢. بەدواداچوون بۆ ڕێکەوت بکە لە: |archive-date= (یارمەتی)\nوەرگیراو لە «https://ckb.wikipedia.org/w/index.php?title=فریدریش_نیچە&oldid=617281»\nدواجار لە ١٤:٤٠ی ٤ی ئایاری ٢٠١٩ دەستکاری کراوە


کۆرۆنا: تێکشکانی سیستەم-2- کاوە جەلال لە ئەڵمانییەوە – Dengekan\nbyKawa Jalal\tMarch 31, 2020\tGeneral, Opinion\nدیمانەیەک لەتەک ئێڕنست ڤۆلف\nلە بنەڕەتدا نرخی نەوت لەژێر 30 دۆلاوەوە دەتوانێت دێرڤاتەکە بتەقێنێت. ئاخر نەوت گەورەترین شمەکی بیزنیسە لە جیهاندا، لەم بوارەی نەوتیشدا سەرجەمی بیزنیسەکان بەڕێی دێریڤاتەوە مسۆگەر / تەئمین دەکرێن. دێریڤاتەکان گرەوکردنن، گرەوکردنیش تەئمینی بیزنیس دەکات. ئەوجا تەئمینکردنەوە تەنیا کاتێک کارایی خۆی وەردەگرێت، گەر نرخەکانی نەوت لە ئاستێکی دیاریکراودا ڕابگیرێن. یەکێک لەو فێنۆمێنانە کە لە ساڵانی ڕابوردوودا بینیومانە، ئەوەیە کە بەردەوام بەڕێی بانکە ناوەندییەکانەوە هەوڵدراوە رێ لە هاڕەی بازاڕانی پشکەکان بگیرێت یان لەوە کە بازاڕەکانی قەرزدان لە کۆنترۆل دەربچن. ئەو بڕە زەبەلاحەی دێریڤات کە لە پاشخاندا هەبوو، گرنگترین هۆ بوو بۆ هێشتنەوەی سیستەمەکە لە ناجەختیدا. هیچ کەس نازانێت چەند دێریڤات لە جیهاندا هەیە. بۆ نموونە ڕاپۆرتەکانی “بانکی پارەدانی هاوسەنگکەری نێودەوڵەتی” (Bank for International Settlements) لە بازل تەنیا ژمارەی تەخمینی لەخۆدەگرن. بەگوێرەی تەخمینی ئەم بانکە بڕی دێریڤاتەکان 700 ملیۆنە، ئەم ژمارەیەش لە خۆیدا تەواو سووڕهێنەرە …\nکەس نازانێت بە چەندی ئەمە مامەڵە دەکرێت، یان تا چەند بە (Over the Counter / OTC) مامەڵە دەکرێت …\nدروست ئەوهایە. بیزنسی ئەوتۆ هەیە کە پێویست نییە لە دەفتەری بانکەکاندا تۆماربکرێت. واتا کایەیەکی زۆر گەورەی ڕەش هەیە کە نابینرێت، لێ شارەزایان ئەم کایە ڕەشە بە 1,2 بلیارد تەخمین دەکەن. گریمان ئەم ژمارەیە تەواو ڕاست نییە، گریمان بە پێچەوانەوە ژمارەکانی بانکی پارەدانی هاوسەنگکەری نێودەوڵەتی لە بازل ڕاستن، سەرەڕای ئەوە هەنووکە سیستەمی دارایی جیهان بە تەقینی ئەم بڵقەی دێریڤاتەکان لە چەند ڕۆژی ڕابوردوودا لەپەلوپۆ کەوتووە. ئێمە دەتوانین ئەم ڕەوشە بە کەروێشکێک بەراورد بکەین کە بە تاپڕ پێکراوە. لە بنەڕەتدا هەموو کەروێشکێکی پێکراو پاشان 30 تا 40 مەتر لە ڕاکردن بەردەوام دەبێت، ئەوجا دەکەوێت، واتا کەروێشکەکە لەکاتی پێکرانییەوە مردووە، لێ ئەو لە کۆتاییدا لەپەلوپۆ دەکەوێت.\nمن رێژەی پارەی یەکجار زۆر دەبیستم، بۆ نموونە بانکی ناوەندیی ئەوروپی (EZB) هەنووکە دەیەوێت سەرلەنوێ 750 میلیارد یۆرۆ بڕژێنێتە نێو سیستەمی داراییەوە، ئەوەش لەو واتایەدا دەکات کە هەموو سەرمایە شیاوەکان دەکڕێت، وا دیارە کە هەروەها های هیل بۆندس (high heel bonds) دەکڕێتەوە، یان پێدەچێت پشکگەلی زۆر بکڕێتەوە. لێ ئەمە بە دیدی من ئاوڕژێنێکی بچووکە بەسەر دۆزەخێکی زەبەلاحدا.\nگەر لە ڕوانگەیەکی باڵاترەوە لێی بڕوانین، ئەوا ئەو ڕێژەیە زۆر کەمە، هەروەها ئەو هەنگاوە زۆر درەنگ دەنرێت. لێ دەبێت ئەو هەنگاوە بنرێت، چونکە ئەوە مەرجێکی وەبەرهێنەرە گەورەکانە. ئاخر پارەکە ناڕوات بۆ هاوڵاتیان، بەڵکو دەڕوات بۆ وەبەرهێنەرە گەورەکان. حکومەتی دەوڵەتە یەکگرتووەکانی ئەمەریکا خەریکی ئەوەیە بڕی قەبەی پارە بە بۆینگ (Boing) بدات، کەواتە دەیەوێت بە فیرمایەکی بدات کە لە چەند دە ساڵی ڕابوردوودا قازانجی ملیاردی و چەندین ملیاردیی کردووە. کەواتە ماوەیەکی کورت پێش ئەوەی ماڵەکە بچێتەیەک، ئەو جۆرە فیرمایانە پارەی پشتگیری وەردەگرن. ئەوە کە ئێمە ئێستا هەمانە، ماڵێکی گڕگرتووە و دوایەمین بەهاکانی نێوی بە مەبەستی فەرهودکردن دەردەهێنرێن و بەسەر وەبەرهێنەرە گەورەکاندا دابەش دەکرێن.\nلێ تەنانەت بەبێ ئەو بڵقی دێریڤاتەش، کە لە مەوداکەیدا زۆر گەورەترە وەک لەوەی پێشاندەدرێت، هەنووکە فیرما بچووکترە ناونجییەکان کە بەرگەناگرن گەر هاتوو چوار یان هەشت هەفتە فرۆشیان نەبێت، لەم دۆخەی کوژاندنەوەی بواری ئابووریدا بەرەو ڕاگەیاندنی مایەپووچی دەبرێن. بەمەش ئێمە قەرزی لەدەستچوومان هەیە، بەمەش ئێمە کێشەمان لە سەکتەری بانکدا هەیە کە خۆی جگە لەوە لە کێشەدا دەبینێتەوە …\n… ئەمە هاڕەکردنێکە / کڕاشێکە (Crash) کە بە ئەنقەست دەهێنرێتە دی …\n… دروستە، لە پرنسیپدا ئەم بوارە داراییە نەک تەنیا گوللەباران دەکرێت، بەڵکو هاوکات ژەهرخوارد دەکرێت و بەر خەنجەر دەدرێت…\nدروستە، ئەوجا لە کۆتاییدا فەرهود دەکرێت. لەم پەیوەندییەدا هەروەها چەند فێنۆمێنێکی سەرنجڕاکێش هەن. سێشەممەی رابوردوو فیرمای فۆڵکسڤاگن ڕایگەیاند کە لە چەند هەفتەی داهاتوودا ژمارەیەکی فرەی دروستگەکانی لەکار دەوەستێنێت، گۆیا بەهۆی ڤایرۆسی کۆرۆناوە، لێ ئەو ڕاگەیاندنە تەواو شێتانەیە، چونکە وا باوە کە فۆڵکسڤاگن نیازی بەو چەشنە لە ئێوارەی ڕۆژی هەینیدا ئاشکرا دەکات، واتا لە کاتێکدا کە بۆرسەکان داخراون. ئەوجا ئەوان بە تەواوی دەزانن، گەر ئەو ڕاگەیاندنە بخەنە رۆژی سێشەممەوە، ئەوا کۆرسی پشکەکان زۆر بەهێز دادەبەزێت. لێ ئێستا مەسەلەیەکی دیکە دێتە نێو گەمەکەوە: مرۆ تەنانەت بە کۆرسی دابەزیویش دەتوانێت پارەی زۆر پەیدابکات، ئەوەش بەو ڕێیەوە کە مرۆ دەستدەکات بە فرۆشتنی بۆش (Short-Selling). کەواتە شارەزایان (ئینسایدەرەکان) کە پێشتر دەیانزانی فۆڵکسڤاگن بەیانیی ڕۆژی سێشەممە ئەو مەبەستەی ڕادەگەیەنێت، دەرفەتیان هەبوو دەستبکەن بە فرۆشتنی بۆش، واتا گرەو لەسەر کۆرسی دابەزیو بکەن. ئەو جۆرە کەسانە هەفتەی ڕابوردوو بە بڕی یەکجار زۆر پارەیان دەستکەوت.\nلێ مەبەستی ئەوها کاری پێدەکرێت تا ئەو کاتەی ئێمیتێنتەکان (دەرکەرانی کاغەزی بەهادار) توانستیان بۆ ئەوە مابێت، ئەوجا کاری بەو چەشنە سەرلەنوێ بارەکە دەداتەوە بەسەر بانکە پارەدەرەکاندا.\nبەڵێ، بەڵێ. وەک گۆتم، ئێمە هەنووکە لە قۆناغی کۆتایی ئەم سیستەمەی پارەداین. ئێمە هەروەها ئەزموونی ئەوە دەکەین کە چۆن وەبەرهێنەرە گەورەکان بێجڵەو خەریکی فەرهودکردنن، ئەو کارەش بێگومان بۆ بچووکەکان پڕمەترسییە. جگە لەوە مەسەلەیەکی دیکە هەیە کە دەمەوێت لێی بدوێم. بۆ نموونە ئێمەرسن (Emerson) لە دەوڵەتە یەکگترووەکانی ئەمەریکا هەفتەی ڕابوردوو 100 هەزار کەسی نوێی لای خۆی دەمەزراند. کەواتە ئێمەرسن یەکێکە لە گەورەترین قازانجکەرەکان. ئەم فیرمایە یەکێکە لە گەورەترین فیرماکانی جیهان، جگە لەوە دەمەوێت ئاماژە بۆ ئەوە بدەم کە ئەو ساڵانێکە، لایەنی کەم دوو ساڵە، لە ئاستی جیهانیدا بە هیچ شێوەیەک زەریبەی نەداوە، بە پێچەوانەوە تەنانەت زەریبەی بۆ خۆی چنیوەتەوە، واتا بەهۆی خاترانەی دەوڵەتییانەی زەریبەوە پارەی دەستکەوتووە. هەنووکە لەم تەنگژەیەدا فیرمایەکی وەک ئێمەرسن بە ڕێژەی یەکجار زۆر قازانج دەکات، بە پێچەوانەشەوە فیرما بچووکەکان بە ڕیز مایەپووچ دەبن. لێ ئێستا دەبێت لە خۆمان بپرسین، کە ئایا بەدووی ئەمەدا چیدی زیاتر ڕوودەدات؟ ئاخر ئەم دۆخە کە ئێمە ئێستا تێی کەوتووین، ناشێت ئەوها بەردەوام بێت.\nئەوە پرسیارەکەی دیکەمە. ئێمە ئێستا لە کایەی پێشبینیکردنی چاوەڕوانییەکانداین. ئایا بە ڕای تۆ ئایندە چی دەهێنێت؟\nپێشبینیکردنی ئەمە زۆر زەحمەتە. لێ سەرەڕای ئەوە دەتوانین پێشبینیی هەندێک شت بکەین. تازە هیچ شتێک فریای ئەم سیستەمە ناکەوێت. کەواتە دەبێت هەنووکە هەرچۆنێک بێت کردار بنوێنرێت، بۆ ئەوەش چەند شیمانەیەک هەن، بۆ نموونە شیمانەی ڕیفۆرمێکی دارایی؛ یان کاتێک ئێستا سنوورەکان داخراون، دەشێت سەرلەنوێ مارکی ئەڵمانی وەک دراو بهێنرێتەوە نێوان؛ شیمانەیەکی دیکە ئەوەیە کە ئەڵمانیا سەرجەم قەرزەکانی لای یەکێتیی ئەوروپا نەناسێنێت، چونکە ئەڵمانیا زامنی زۆر دەوڵەتی لەنێو یەکێتییەکەدا کردووە، ئەوەش بووە بە بار بەسەر بودجەی ئەڵمانیا خۆیەوە، کەواتە ئەڵمانیا دەتوانێت لە کۆتاییدا ببێژێت: “ئێمە هیچ قەرزێک کە یەکێتیی ئەوروپا لای ئێمە هەیەتی، ناگەڕێنینەوە”. لێ ئەوە هێشتا هەر بەس نییە. من وای بۆ دەچم کە لەوەبەدوا پلانێکی فۆندی نێودەوڵەتیی دارایی (International Monetary Fund / IMF) بەکارببرێت، پلانەکەش ئەوەیە کە فۆندی ناوبراو ساڵی 2013 پێشنیاری کرد، واتا: بە ڕێژەیەکی سەدی ی دیاریکراو دەست بەسەر سەرمایەی هاوڵاتیاندا بگیرێت، کەواتە بە ڕێژەی %25 یان %50 دەست بەسەر سەرجەم حسابە بانکییەکانی هاوڵاتیاندا بگیرێت…\nئێ خۆی وا باوە کە ڕیفۆرمی دارایی هەمیشە لەتەک دەستگرتن بەسەر سەرمایەدا ئەنجامدەدرێت…\n… وەک باوە، لە ڕیفۆرمی داراییدا سەرمایەکان بەگوێرەی کۆرسی نوێی ئەو دراوە نوێیە دەستیان بەسەردا دەگیرێت، لێ کارێکی بەم چەشنە لەم ڕەوشەی ئێستادا بەس نییە، بەڵێ من باوەڕ دەکەم کە سەرباری ئەو کارە هاوکات دەستبەسەرگرتنێکی دیکە ڕووبدات…\nکەواتە مەبەستی تۆ بریتییە لە یاسای 2.0 (لەئەستۆگرتنی بار لە لایەن هاوڵاتیانی پارەدارەوە).\nبەڵی مەبەستم لەوەیە.\nئەی ئێستا بە دیدی تۆ چە چینێکی سەرمایە لە مەترسیدایە؟\nمن هەنووکە وای بۆ دەچم کە سەرجەمی چینەکانی سەرمایە لەمەترسیدان. ئاخر ئێمە لە ڕابوردوودا بینیمان کە لە یۆنان و قوبروس چی کرا. کاتێک لە قوبروس دەستبەسەرگرتنی گەورەی سەرمایە دەستی پێکرد، فۆندی دارایی نێودەوڵەتی (IMF) سەرەتا پێشنیاری کرد کە بە ڕێژەی %25 دەست بەسەر سەرمایەی سەرجەم دانیشتواندا بگیرێت، لێ سیاسییەکان هاتنە گۆ و گۆتیان کە ئەو کارە دەبێت بەهۆی ڕاپەڕین، بۆیە پاشان بڕێک پارە دیاریکرا کە دەبوو لەو دەستبەسەرگرتنە بەدەر بێت، وا بزانم 20 هەزار یان 50 هەزار بوو، واتا بڕی پارەی هەبوو تا ئەو ڕێژەیە زەریبەی نەچووە سەر یان لە خەڵک نەسەنرا، بەڵکو لە 50 هەزار یان 100 هەزار بەرەو ژوور پارە لە خاوەنەکانیان سەنرا. لێ من باوەڕ ناکەم ئەمجارە لێسەندنەکە بەم چەشنە بێت. جگە لەوە من باوەڕ دەکەم، سەرجەمی ئەو هیستریایە کە بەهۆی ڤایرۆسی کۆرۆناوە دەوروژێنرێت، لە خزمەتی ئەم دەستگرتنەدایە بەسەر سەرمایەدا، چونکە دەبێت هەرچۆنێک بێت لە ئێستاوە کۆنترۆلی خەڵک بکرێت. ئێستا باشترین شت ئەوەیە کە خەڵک لە ماڵەکانی خۆیاندان، باشترین شت ئەوەیە کە تا ڕادەیەک ئینتەرنێت بکوژێنرێتەوە و پۆلیس کۆنترۆلی شەقامەکان بکات، من هەروەها ئەوەش بەدوور نازانم کە ماوەیەکی دیکە ئەزموونی قەدەغەکردنی هاتوچۆ بکەین. ئیدی بەدووی ئەوانەدا ئاشکرا دەکرێت کە چی ئەنجامدراوە. پاشان بە خەڵک دەگۆترێت کە ئەوان ئێستا هەژارتر بوون و دراوێکی نوێ دەهێنرێتە نێوانەوە. ئەوان بەم شێوازە خۆیان ئامادە دەکەن بۆ سەرکوتکردنی پرۆتستۆی جیاواز، ئاخر خەڵکان هەر وا ئاسان کارێکی بەو شێوەیە قبوڵ ناکەن، خەڵکان لەدژی هەنگاوی بەو چەشنە ڕادەپەڕن …\nڕیفۆرمی دارایی پێویستە، ئەوە بێگومان گەر ئەوها کۆنترۆلنەکراو ئەنجامنەدرێت. بێگومان منیش نامەوێت بچمە سەر شەقام. ئاخر گەر ئەو جۆرە ڕیفۆرمە بکرێت، ئەوسا جەنگی ئەهلی هەڵدەگیرسێت. ڕیفۆرمی بەو چەشنە دەبێت ئامادەکراوبێت. گەر ئێمە سەرجەمی وێنەکە لە چیرۆکی کۆرۆنا جیابکەینەوە، دەبینین، کە قەدەغەی هاتوچۆ هەیە، لایەنی کەم زۆر فرۆشگە داخراون، خەڵکان لە وڵاتانی دیکەوە دەهێنرێنەوە بۆ شوێنی گوزەرانی خۆیان، چونکە دەبێت گەشتیارەکان بگەڕێنەوە بۆ وڵاتی خۆیان، جگە لەوە مرۆ بۆی نییە بۆ دەرەوەی وڵات گەشت بکات یان لە دەرەوە بۆ نێو وڵات بێت؛ بە هەر حاڵ، من وای دەبینم کە لەنێو دۆخێکی بێسەروبەردام. لێ گەر ئێمە ئەو هەموو مەسەلە باسکراوە کۆبکەینەوە، ئەوسا ڕەوشەکە بەڕاستی دەشێت ئەوها بکەوێتەوە کە تۆ پێشبینیی دەکەیت. لێ پرسیارەکە ئەوەیە کە ئایا کەی ئەوە ڕوودەدات؟\nئەوە بێگومان پرسیارێکی گرنگە. ئەوەی ئێمە لە ڕاستیدا ئەزموونی دەکەین، هیچی دیکە نییە جگە لە کۆر-ێکی دارایی-فاشیستی، کە وا دیارە نێونەتەوەییانە تەلحینکراوە.\nئەمە زۆر سەرنجڕاکێشە و هەموو وڵاتان بەشداریی تێدا دەکەن. من دوێنێ بیستم، کە بۆ نموونە بانکی نەتەوەیی سویسرا کار لە کریپتێکی (دراوی دیگیتال) نوێی فرانکی سویسریدا دەکات. بێگومان ڕاگەیاندنی گۆڕانی چاوەڕوانکراو زەحمەتە، بە تایبەتیش گەر مەسەلەکە پەیوەند بێت بە ئایندەوە، لێ گریمان پارەیەکی نوێ هات، ئەوا ئایا بە بڕوای تۆ ئەو پارەیە چە دیزاینێکی دەبێت؟\nمن هەنووکە ناتوانم هیج لەبارەی ئەوە ببێژم. دەشێت دراوێک بێت کە پشت بە ئاڵتون ببەستێت، چونکە ڕەنگە ئاڵتۆن رۆڵێکی گەورە بگێڕێت، یان هێنانەوەنێوانی ستاندارتێکی نوێی ئاڵتون بێت. سەرەڕای ئەوە لێرەدا یەکگرتنەوەیەک لەگۆڕێ نییە. بە هەر حاڵ هەنووکە بانکە ناوەندییەکان بەدەسەڵاترین گەمەکەرن لەم مەسەلانەدا. من هیچ گومانم لەوە نییە کە هەنووکە لە “بانکی پارەدانی هاوسەنگکەری نێودەوڵەتی” (Bank for International Settlements) لە بازل، لە نهۆمی تایبەتی بەڕێوەبەرایەتیدا، یەک لە دوای یەک کۆبوونەوەی باری نائاسایی ئەنجام دەدرێت، چونکە ئێمە لە ساڵانی ڕابوردوودا ئەزموونی ئەوەمان کردووە کە چۆن بانکە ناوەندییەکان سیاسەتی خۆیان لەنێو یەکدیدا پێکەوەدەگونجێنن. ئێستاش کە ناوی بانکی ناوەندیی سویسری هێنرا، گەرەکە بزانین کە ئەم بانکە بریتییە لە ڕاگرێکی گرنگی پشکەکانی ئەپڵ، نێتفلیکس، گوگل و هتاد، ئەم فیرمایانەش نێوکۆییانە یارمەتیی یەکدییان دا بۆ ئەوەی کۆرسگەلی پشکەکان بە بەرزی بهێڵرێنەوە، یان بازاڕەکان تا ڕادەیەک سەقامگیر ڕابگرن. لێ کێشەکە هەنووکە ئەوەیە کە ئەم سینارۆیە ئێستا بەتەواوی تێکشکاوە، ئێستا لەم ڕەوشەدا دەردەکەوێت کە داخۆ چە بانکێکی ناوەندی بەهێزترین و چە بانکێکی دیکە لاوازترین بێت. من ئێستا ناتوانم پێشبینی بکەم کە چۆن سەرجەمی ئەو ڕەوشە دەگۆڕرێت، لێ من وای بۆ دەچم، هەموو ئەوانە کە لە پاشخاندا تەنافەکان دەڕێسن، پەرێشانی کۆنترۆلکردنی ئەم دۆخەن. بۆ نموونە ئەو قەدەغەکردنەی هاتوچۆ کە لە پێشمانەوەیە، دەستوێژێکە بۆ ئەوەی ئەوان چەند ڕۆژێک کات ببەنەوە و پاشان بەدوویدا بڕیارێک بدەن.\nلێ ئایا ئەو پرسیارە هیچ رۆڵێک دەگێڕیت کە داخۆ چە بانکێک بەهێز و چە بانکێکی دی لاواز بێت؟ ئاخر ئایا ئێمە هەموو بە چەشنێک گلۆبالیزە نەبووین و پێکەوە گرێنەدراوین کە ئیدی هەر کەوتنێک لە هەر جێیەکدا دەبێت بەهۆی کەوتنی هەموو ئەوانی دی، هاوشێوەی پولە ڕیزکراوەکانی دۆمینەیەک کە هەر ئەوەندەی پاڵت بە یەک دانەیانەوە نا، ئیدی ئەو هەموویان بەدووی یەکدیدا دەخات؟\nبێگومان، ئێمە ئێستا ئەزموونی کاریگەریی ئەم دۆمینەیە دەکەین، بۆیە هەمووی تێکدەشکێت …\n*… من بۆیە ڕوو لەم پرسە دەکەم، چونکە بۆ نموونە نەرویژ کە خاوەنی نەوتە، کە ئابوورییەکی پتەوی نەتەوەیی هەیە، کەچی کرۆنی نەرویژی لە چەند ڕۆژی رابوردوودا بە ڕێژەی یەکجار زۆر دابەزی.\nبەڵێ، چونکە هەموو بەچڕی پێکەوەگرێدراون. دۆیچە بانک هێندە چڕ بە بانکی جەی پی مۆرگان (J P Morgan) و سیتی بانک و هتاد گرێدراوە، کە ئیدی مرۆ لەوێ هەر بڕیارێک بدات، لە جێی دیکەش سەرەنجامی دەبێت. بۆ من هەنووکە ئەو مەسەلەیە زۆر گرنگە کە لە گشت لا سنوورەکان دادەخرێن، لێ بەم کارە گەشە بە ناسیۆنالیزم دەدرێت. مرۆ دەبێت سەرەڕای ئەوە بیر لەوە بکاتەوە کە هێزێکی نێونەتەوەیی لە جیهاندا هەیە و بریتییە لە ئیندوستریی دارایی کە هیچ گرنگییەک بە سنوورەکان نادات. سنوورەکان هەبن یان نەبن، بۆ ئەوان گرنگ نییە. ئەوان تەنانەت سنوورەکانیان بۆ بەرژەوەندیی خۆیان بەکاربردووە. گەر بۆ ئەوان وڵاتێک وەک گەمژە دەرکەوتبێت، ڕوویان کردۆتە وڵاتێکی دیکە، بەوەش سەرجەم جیهانیان خستۆتە ژێر فشاری خۆیانەوە. لێ هەنووکە من داخستنی سنوورەکان وەک ئاماژەیەک بۆ ئەوە دەبینم کە ئێلیتی دارایی پشتیوانیی جیاکردنەوەی خەڵک لە ڕووی نەتەوەییشەوە دەکات.\nزۆر سوپاس. ئێمە نامانەوێت خەڵک بترسێنین. لێ ئێستا پرسیارەکە ئەوەیە کە ئایا ئێمە چی بکەین؟ ئایا تۆ پارەکانت لە بانک دەرکردووە؟\nمن متمانەم بە بانکەکان نییە، بەگوێرەی پیشەکەم ئەو متمانەیەم نییە. گرنگترین شت ئێستا بۆ هەر مرۆڤێک ئەوەیە کە لە پێکەوەلکاویی کێشەکان تێبگات. ئاخر مرۆ زۆر ئاسانتر بەرگەی دۆخێک دەگرێت گەر بزانێت داخۆ چە هێزگەلێک لە پەیوەندییەکاندا کاران. ژمارەیەکی زۆری خەڵک بەهۆی ئەو هیستریا پزیشکییەوە دوودڵن. لێرەدا دەبێت بەو خەڵکە بگۆترێت: بزانن کە ئایا ڕێکخراوی تەندروستیی جیهانی چییە؟ بڕوانن کە داخۆ زانیارییەکان لەکوێوە دێن! تەماشای ڤیدیۆی هەندێک پزیشک بکەن کە هەوڵ دەدەن هەندێک مەسەلە ڕاستبکەنەوە! واز لەو هیستریا شێتانەیە بێنن! بیر لەوە بکەنەوە کە داخۆ ئەو هیستریایە لە خزمەتی چە لایەنێکدایە؟ ئاخر ئەوە هیستریایەکی دەستکردە، کەواتە لە دەرەوە دەوروژێنرێت…\nPrevious وڕێنەیەک لە سەردەمی کۆرۆنادا … ئەمجەد شاکەلی\nNext ئەدەبی منداڵان- خۆپارێزی لەکۆرۆنا … فەرهاد ئەحمەد بەرزنجی


رێگاي ئێوه ئابوري » گرژبوونەوەی هەوڵەکان بۆ وەگەڕخستنی دۆسیەی فرۆشتنی نەوتی هەرێمی کوردستان بە ئیسرائیل\nئەم سکاڵایە لەوەزارەتی نەوتی دەوڵەتی عەبدۆلمەهدی ئامادە کراوە بەڵام دوای بەهۆی رێکەوتنی سیاسی بەغدا و ئەربیلەوە راگیرا.\nهاوکات لەگەڵ راگەیاندنی خولی نوێی دانوستاندنەکانی نێوانی هەرێمی کوردستان و دەوڵەتی ناوەندی ئێراق، بەرپرسێکی پایەبەرزی ئێراقی باسی لەشیمانە وەگەڕخسنتەوەی دۆسیەی سکاڵا لە هەرێم لەدەوڵەتی عادل عەبدۆلمەهدیدا بۆ دادگای فدراڵی ئێراق کرد.\nبەقسەی ئەم بەرپرسە بابەتی سکاڵاکە ناکۆکی لەنێوان بەغدا و هەولێردایە لەسەر فرۆشتنی نەوت بە ئیسرائیل کە بە هۆکاری سیاسی راگیرابوو بەڵام بە گوشاری هەندێک لایەنەکان وەگەڕ خراوەتەوە.\nلەئاڤرێلی 2018، گۆڤاری ئابووری The Marker نووسی کە کەشتییە نەوتییەکان لە گۆڕەپانی نەوتی بابا گۆڕگۆڕەوە لەهەرێمی کوردستان بەشێوەی نایاسایی بۆ ئیسرائیل نەوت دەگوازنەوە و بۆ ئەوەی لە چەنگی دەوڵەتی ناوەندی دەری بێنن کە رێگاکەی دژوارە.\nبەگوێرەی ئەم راپۆرتە، ئەم نەوتە لەرێگای قاچاخەوە لەکەناردەریای جەیهانی تورکیاوە بەرەوە کەشتییەکانی ئیسرائیل دەگوازرێتەوە و لەپاڵاوگەی حەیفا دەپاڵێورێت.\nبەرپرسێکی پلەبەرزی نووسینگەی ئەنجوومەنی وەزیرانی ئێراق جەختی کردەوە کە لەدەوڵەتی عادل ئەم سکاڵا رێکخراوە و داخواز کراوە کە لایەنی هەرێمی کوردستان رازی بکرێت کە لەمبارەوە روونکردنەوە بدات، کە بە هۆی رێکەوتنی سیاسی نێوان بەغدا و هەولێر راگیرا. گرووپێک لەنیو هاوپەیمانی فەتح بەسەرۆکایەتی هادی عامری بەرژدی دوای ئەم دۆسیە کەوتوون.\nئەم سەرچاوە هەروەها وتی ئارمانجی سەرەکی ئەم گرووپە پێش گرتنە لە رێکەوتنی نێوان بەغدا و هەولێر لەدەوڵەتی مستەفا کازمیدا و بۆیە جووڵەی نوێنەرەکان دەستی پێکردووە و کۆمیتەی لێکۆڵینەوەی زانیاریەکان لەبارەی هەناردەکردنی نەوت بۆئیسرائیل پێکهاتووە.\nکاتع رکابی نوێنەر لەپارلمانی ئێراق جەختی کردەوە کە ئەم سکاڵا لەکاتی دەوڵەتی عەبدۆلمەهدی دا رێکخراوە بەڵام نازانریت بۆ دادگای فدراڵ بەدواچوونی بۆی نەکرد.\nبرچسب ها : ئیسرائیل , سکاڵا , نەوت , هەرێمی کوردستان


1. پارتی سیاسه‌تی گۆڕینی دوژمنێك به دوژمنێكی زۆر ترسناكتر (عیراق به توركیا) له كه‌ركوك پیاده ده‌كات، له‌كاتێكدا توركیا 5هه‌زار توركمانی ئه‌ندامی (به‌ره‌ی توركمانی)پڕچه‌ككردوه و هاوكات (به‌قسه‌ی غازی كه‌ركوكی جێگری مه‌ڵبه‌ندی 2ی كه‌ركوكی یه‌كێتی)یش بێت كه بۆ ڕۆژنیوز داوه و ده‌ڵێ "تادێت ژماره‌ی به‌كرێگیراوانی میتی توركی له‌شاره‌كه له‌به‌رزبونه‌وه‌دایه".\n3. كه‌ركوك ته‌نها په‌یوه‌ندی به یه‌كێتی یه‌وه نیه وه‌ك چۆن ته‌نها په‌یوه‌ندی به‌و لایه‌نانه‌شه‌وه نیه كه به‌شداری حكومه‌ت ده‌كه‌ن، (یه‌كێتی كه ئێستا زۆرینه‌ی ده‌نگی هه‌ڵبژاردنی ڕابردووی به‌ده‌سته‌وه‌یه ئه‌مه ناكاته ئه‌وه‌ی لایه‌نه‌كانیتر خۆیان له‌پرسه‌كانی ئه‌و شاره به‌دووربگرن)چونكه كه‌ركوك قوڵایی ستراتیژی كورده، ئه‌وه‌ی زۆر سه‌یره ئه‌وه‌یه كه هیچ حزبێكی كوردی جگه له یه‌كێتی هیچ قسه‌یه‌كیان له‌سه‌ر كه‌ركوك نیه و هه‌نگاوێك نانێن بۆ ئاساییكردنه‌وه‌ی دۆخه‌كه، له‌كاتێكدا هه‌مووشیان ده‌زانن كه ئه‌و شاره له‌لێواری له‌ده‌ستچونه، ئه‌دی (كۆمه‌ڵ. یه‌كگرتو. نه‌وه‌ی نوێ. زه‌حمه‌تكێشان. شیوعی. هتدد بۆ بێده‌نگن؟!!.


ژانویه 2021 – برگه 33 – رادیو ده‌نگی ئازادی و یه‌كسانی\nكۆبوونه‌وه‌ی ناڕه‌زایه‌تیی كرێكارانی شیركه‌تی هێپكۆ\nژماره‌یه‌ك له كرێكارانی كارخانه‌ی “هێپكۆ“ی ئه‌راك، ڕۆژی پێنجشه‌ممه ١١ی به‌فرانبار، به به‌ڕێوه‌بردنی كۆبوونه‌وه‌یه‌ك له حه‌ساری ئه‌م كارخانه‌یه، خوازیاری چاره‌سه‌ركردنی كێشه‌كانیان بوون. به‌وته‌ی كرێكارانی ناڕازیی، كارخانه هه‌زار و ٢٠٠ میلیارد تمه‌ن به سیستمی بانكی قه‌رزداره و ئه‌مه‌ش بووه‌ته هۆی به‌سترانی …\nكۆبوونه‌وه‌ی ناڕه‌زایه‌تیی چالاكانی ژینگه‌پارێز له خوزستان\nژماره‌یه‌ك له چالاكانی ژینگه‌پارێز، ئه‌نجومه‌نه‌كانی ژینگه‌پارێزی و هونه‌رمه‌ندانی خوزستانی، ڕۆژی پێنجشه‌ممه ١١ی به‌فرانبار، له ناڕه‌زایه‌تیی به په‌سه‌ندكردنی بودجه‌ی ڕاگوێزرانی ئاوی ڕووباری كاروون، له‌سه‌ر پردی هێلالی ئه‌هواز ده‌ستیاندایه كۆبوونه‌وه. ناڕازییان له‌ڕێگه‌ی به‌ده‌سته‌وه گرتنی چه‌ندین پلاكارد له‌وانه “نا …\nناڕه‌زایه‌تیی خه‌ڵك له‌ئاست پچڕانی به‌رده‌وامی به‌رق له كرمان\nژماره‌یه‌ك له خه‌ڵكی شاری كرمان، ڕۆژی پێنجشه‌ممه ١١ی به‌فرانبار، له ناڕه‌زایه‌تیی به پچڕانی به‌رده‌وامی ئاو و به‌رق له هه‌ندێ له گه‌ڕه‌كه‌كانی ئه‌مشاره، جاده‌ی ترمیناڵی نوێیان به‌ست. به پێی گرته ویدیۆیه بڵاوكراوه‌كان له تۆڕه كۆمه‌ڵایه‌تییه‌كان، ناڕازییان به كۆبوونه‌وه له شوێنی ئه‌م ترمیناڵه له شارۆچكه‌ی “١٤ مه‌عسووم” و به‌ستنی ئه‌م …\nكۆبوونه‌وه‌ی كارمه‌ندانی نه‌خۆشخانه‌ی كه‌وسه‌ر له شیراز\nكارمه‌ندانی نه‌خۆشخانه‌ی “كه‌وسه‌ر“ی شیراز، ڕۆژی پێنجشه‌ممه ١١ی به‌فرانبار، له ناڕه‌زایه‌تیی به په‌رداخت نه‌كرانی بڕی چه‌ندین مانگ حقووق و مه‌زایایان، ده‌ستیاندایه كۆبوونه‌وه. به پێی ئه‌م ڕاپۆرته، كارمه‌ندانی ناڕازیی له‌ڕێگه‌ی به‌ده‌سته‌وه گرتنی چه‌ندین پلاكارد به ناوه‌ڕۆكی “حقووقه‌كانمان په‌رداخت بكه‌ن“، “له‌كاتی په‌رداختی مۆتاڵباتی …\nئێعدامی به‌ندكراوێك له زیندانی ناوه‌ندی ڕه‌شت\nڕاپۆرته‌كان باس له‌وه ده‌كه‌ن كه به‌ندكراوێكی لاو كه له ساڵی ١٣٨٦ به ئێعدام مه‌حكووم كرابوو، له‌سه‌ر بڕیاری ده‌زگای قه‌زایی ڕژیم، له زیندانی ناوه‌ندی ڕه‌شت ئێعدام كرا. به‌پێی ئه‌م ڕاپۆرته، سه‌رله به‌یانی ڕۆژی پێنجشه‌ممه ١١ی به‌فرانبار، حوكمی ئێعدامی “محه‌ممه‌دحسێن ڕه‌زایی” كه پێشتر …\nڕژیمی ئیسلامی هه‌روا ڕێكۆردداری به‌ڕێوه‌بردنی حوكمی ئێعدامه\nبه پێی ڕاپۆرتی كۆمه‌ڵه‌ی چالاكانی مافی مرۆڤ له ئێران، كه ڕۆژی سێشه‌ممه ٩ی مانگی به‌فرانبار بڵاوبووه‌ته‌وه، له ساڵی ٢٠٢٠ه‌وه هه‌تا ئێستا، لانیكه‌م ٢٣٦ كه‌س له ئێران ئێعدام كراون. به پێی ئه‌م ڕاپۆرته ٧٢ له‌سه‌د له‌م ئێعدامانه به‌شێوه‌ی نهێنی به‌كرده‌وه ده‌رهاتوون. هه‌روه‌ها ڕاپۆرته‌كه باس له‌وه‌ش …


چەسپاندنی سیسته‌می سوڵتانییزم لە ھەرێمدا؟\nئەوەی لەناو کایەی سیاسیی ھەرێمدا ڕوودەدات پرۆسەی چەسپاندنی تەواوی بەخێزانیکردنی دەسەڵات و بنجبه‌ستكردنی سیسته‌می سوڵتانیزمی سیاسییە. ئەوەی ئێمە دەیبینین لەناوچوونی بەشی ھەرە گەورەی ئەو بەرگریییە سیاسیی و فیکریی و ئەخلاقییانەیە کە لە ھەرێمدا لەبەردەم پرۆسەی بەخێزانیبوونی ده‌سه‌ڵات و بەسوڵتانیبوونی دەسەڵاتدارێتییدا بوونیان ھەبوو. دواھەمین بەرگرییەکی خاوەن قورسایی لەبەردەم ئەم پرۆسه‌یه‌دا پرۆژە سیاسییەکەی بزوتنەوەی گۆڕان بوو، بەڵام لە ئێستادا خودی ئەم بزوتنەوەیەش بەرەو بەخێزانیبوونی ده‌سه‌ڵات و بەسوڵتانیکردنی سیسته‌می سیاسیی له‌هه‌رێمدا، هه‌نگاوده‌نێت. له‌مڕۆدا بکەری ژمارە یەک و سەرەکیی چەسپاندنی سوڵتانیزمی سیاسیی لە ھەرێمدا نەوەی دووھەمی خێزانە سیاسییەکانن، ئەو منداڵانەن کە لە چەند ساڵی ڕابوردودا و بە خێرایەکی گەورە ھاتنە ناو کایەی سیاسیی ھەرێمەوە و لە ئێستاشدا خەریکی مۆنۆپۆڵکردنێکی تەواوی پێگە سەرەکیی و بنەڕەتییەکانی ناو ئەو کایەیەن.\nئێمە تا ئێستا زیاد لە جارێک باسمان لە ھاتنەکایەی نەوەی دووھەمی خێزانە سیاسییەکانی ھەرێم کردوە و پرۆسه‌ی بەخێزانیکردنی دەسەڵاتمان ھەم بە دیاردەیەکی سیاسیی ترسناک و ھەم بە یەکێک لە کۆڵەکە سەرەکییەکانی سیسته‌می سوڵتانی لە ھەرێمدا ناوبردوە. لەم ڕووەوە ئێمە ھەم ئێستا و ھەم ئایندەی سیسته‌مە سیاسییەکەی ھەرێم زۆر بە مەترسیدار دەزانین و پێمانوایە کۆمەڵگای ئێمە بە ئاقارێکی تەواو ترسناکدا تێدەپەڕێت. بەڵام سوڵتانیزم چییە و کامەیە؟ ئاکارە سەرەکییەکانی کامانەن؟\nسوڵتانیزم ئەو مۆدێلەیە لە دەسەڵاتدارێتیی کە تیایدا فۆرمی سەرەکیی دەسەڵات فۆرمێکی شەخسیی و تاکەکەسییە، تەوه‌ره سەرەکییەکانی سیسته‌مە سیاسییەکە بەدەوری كه‌سی یه‌كه‌مدا دروستدەکرێت و ئەو کەسەش وەک سێنتەری سیستمەکە کاردەکات. کە ئەمە دەڵێین مەبەستمان نییە وای نیشاندەین کە سیستمە سیاسییەکە کورتدەبێتەوە بۆ ئەو تاکەکەسە، چونكه ئەم وێناکردنەی دەسەڵات لە دونیای مۆدێرندا وێناکردنێکی نادروست و نازانستییه. سیسته‌می سوڵتانیی ھەموو میکانیزمەکانی کۆنترۆڵ و دیسپلینکردنی دەسەڵاتی مۆدێرنی لەبەردەستدایە و ھەموو تواناکانی ئەو میکانیزمانەش بۆ سەپاندنی ئەو مۆدێلی دەسەڵاتدارێتییه، بەکاردەھێنێت. بەم مانایە دەسەڵاتدارێتی سوڵتانیی ھەم ماشێنێکی بیرۆکراسی گەورە، ھەم پارتی سیاسیی، ھەم میدیا، ھەم دەزگاکانی پیادەکردنی توندوتیژیی، ھەم سیسته‌می داوەریی و ھەم سیسته‌می خوێندن و ھەم پێگە ئابورییە سەرەکییەکانی لەبەردەستدایە بۆ سەپاندنی دەسەڵاتی خۆی.\nئه‌وەی ئەم مۆدێلە له ده‌سه‌ڵات، چ لەناو حیزبدا و چ لەناو ده‌زگاكانی حكومڕانیی و دەوڵەتدا، لەوانیتر جیادەکاتەوە، بوونی ”ناوكێكی ره‌قە“ كه وەک بازنەیەکی داخراو کاردەکات و هیچ كه‌س و گروپێكی تری ده‌ره‌وه‌ی خێزانه سیاسییه‌كه ناتوانێت بەو ناوکە بگات و ببێت به‌ئه‌ندامی ئه‌و بازنه‌یە. ئەم ”ناوکە ڕەقە“ نە ناوکێکی ئایدیۆلۆژییە، نە ناوکێکی سیاسیی، نە ناوکێکیشە لە پەیمانێکی کۆمەڵایەتیی دیاریکراوە دروستبووبێت، بەڵکو بازنایەکی داخراوە کە پەیوەندیی خوێن و په‌یوه‌ندارێتیی خێزانیی و ئینتیما بۆ بنەماڵەیەکی دیاریکراو دروستیکردوە. هه‌روه‌كو پێشتر له‌چه‌ندین وتاردا شیكارمان کردوە، حیزب له‌م جۆره مۆدێله‌دا له فۆرمی پیازێكدایه كه ناوكه‌كه‌ی شه‌خسی سه‌رۆكه و ئه‌وانی تر به‌پله‌ی جیاواز وه‌ك توێژاڵ به‌ده‌وری ئەو سەرۆكەدان. گه‌ر توێژاڵی یه‌كه‌م منداڵه‌كانی سەرۆک بێت، توێژاڵی دووهه‌م منداڵی منداڵه‌كانێتی و پاشان به‌پله‌ی جیاواز خزمی دوور و نزیك و هاوڕێ و ئه‌ندام و غوڵامه سیاسییه‌كانی تر دێن. به‌کورتیی،سوڵتانیزم فۆرمێكه له ده‌سه‌ڵاتدارێتی كه له‌سه‌ر بناغه‌ی خزمگه‌رایی و مه‌حسوبییه‌ت و وەلای ڕەھا بۆ خێزانێکی سیاسیی داده‌مه‌زرێت و به‌پێی دوورو نزیكیی و بڕ و ڕادەی وەلا و خزمایه‌تییش له سه‌رۆك و خێزانی ده‌سه‌ڵاتدارەوە، پێگەی ئەوانیتر دەستنیشاندەکرێت و به‌شیان له ده‌سه‌ڵات و داهات و ساماندا ده‌بێت.\nوەلائی سیاسیی بۆ ئەم دەسەڵاتە شەخسییە، وەلائێکی ئایدیۆلۆژیی و فیکریی نییە، چونکە ئەم مۆدێله له دەسەڵات ھەر لە بنەڕەتەوە نوێنەرایەتیی ھیچ ئایدیۆلۆژیایەک ناکات. خۆی بە بەرگریکەر لە ھیچ فەلسەفە و دونیابینییەکی سیاسیی نازانێت، لە خەمی دروستکردنی کۆمەڵگا و مرۆڤێکی نوێدا نییە کە فیکرێکی دیاریکراو ھەندەسە کۆمەڵایەتییەکەی نیشانبدات، وەلائەتیش پەیوەست نییە بە بوون یان نەبوونی بەرنامەیه‌کی سیاسیی دیاریکراوەوە، ھتد... به‌ڵكو خزمگه‌رایی و مەحسوبییه‌ت، واته Clientelism ،Nepotism فۆرمی په‌یوه‌ندییه‌كانی گروپی ده‌سه‌ڵاتدار له‌ناو خۆیدا و له‌گه‌ڵ ده‌ره‌وه‌ی خۆیدا، واتە له‌ناو ده‌زگاکانی حیزب و لەناو ده‌وڵه‌تدا دیاریده‌كات. وەلائی سیاسیی له‌م جۆره سیسته‌مه‌دا لەسەر دوو کۆڵەکە وەستاوە. یەکەمیان ترس و سزادانه. ئەمەش لەڕێگای حیزب و دەزگاکانی بەکارھێنانی توندوتیژییەوە پیادەدەكرێت بە جۆرێک پەنابردن بۆ توندوتیژیی دەبێتە یەکێک لە خه‌سڵه‌ته سه‌ره‌كییه‌کانی سیستمە سیاسییەکە. دووھەمیان پاداشت و خەڵاتکردنە له‌ناو كایه‌كانی ده‌سه‌ڵاتی ئابووریی و ئیداریی و سه‌ربازیی و رۆشنبیرییدا. لەیەکەمیاندا دوژمن و خائین بە لێشاو دروستدەکرێت و ھەوڵی لەناوبردنیان دەدرێت، لە دووھەمیاندا پاڵەوان و دڵسۆز و کەسانێک دروستدەکرێن کە بەردەوام ستایش دەکرێن و بە زیندویی پەیکەریان بۆ دروستدەکرێت. سیسته‌می سوڵتانیی سزای ھەموو نەیارەکانی مۆدێلە خێزانییەکانی دەسەڵات دەدات، پاداشت و خەڵاتی ھەموو ئەوانەش ده‌كات گوێڕایەڵن و وه‌ك غوڵامێكی سیاسیی ئامادەی بەیعەتدانێکی ئاشکرا یان ناڕوونن، بۆ سەرۆك و خێزانە سیاسییەکەی.\nئەم دەسەڵاتە شەخسییە دەسەڵاتی تاکەکەسێک یان خێزانێک نییە کە لە شوێنێکی بچووکی سیسته‌مەکەدا جێگیربن، بە پێچەوانەوە ئەوان دەستیان لەناو ھەموو کایەکان و دەزگاکاندایە و بەشی ھەرە گەورەی میکانیزمەکانی کارکردنی ئەو کایە و دەزگایانەش ئاراستەدەکەن. ئەوەی ئەم کارەیان بۆ مەیسەردەکات نەبوونی هیچ ڕێگرێکی یاساییە کە بتوانێت سنوورێک بۆ ده‌سه‌ڵات و بڕیاری سه‌رۆك و منداڵەکانی دابنێت. یان ھیچ سیسته‌مێکی ئەخلاقیی، یان ئینتیما بۆ ئایدیۆلۆژیایەک، یان سیسته‌مێکی داوەریی سەربەخۆ، یان سوپایەکی بێلایەن ھتد.، کە بتوانن ڕێگربن لەبەردەم دەسەڵاتی ئەو خێزانە سوڵتانیانەدا. ھیچ یەکێک لەمانە یان بوونیان نییە، یان گەر ھەشبن بەجۆرێک کۆنترۆڵ و ئاراستەکراون كه ناتوانن سنوور بۆ چۆنیەتی پیادەکردنی ئەو دەسەڵاتە دابنێن. بە کورتییەکەی لەم سیستمەدا كایه‌و پێگه سه‌ره‌كییه‌كانی ده‌سه‌ڵاتی یاسادانان و دەسەڵاتی جێبەجێکردن و دادگاکان له‌لایه‌ن خودی سه‌رۆك و خێزانه سیاسییه‌كه‌وه كۆنترۆڵ ده‌كرێن و بکەرە سەرەکییەکانی ناویشیان ستنیشانده‌كرێن. ئەمە جگە لە کۆنترۆڵکردنی کایەی ئابوریی و میدیا و بەشێکی گەورە و گرنگیی کۆمەڵگای مەدەنیش. به‌م چه‌شنه ئەوەی لەناو سیسته‌می بیرۆکراسیی سوڵتانییدا ڕوودەدات، پەیوەندیی بە یاسا و بەھا و نۆرمە عه‌قلانییه‌كانی بیرۆکراسییەتەوە نییە، بەڵکو راسته‌وخۆ وابەستەی سایكۆلۆژیا و قازانج و خواستی ئەو دەسەڵاتە شەخسییەیە كه سه‌رۆك و منداڵەکانی هه‌یانە. کەسانی نزیک لە کەسی یەکەمەوە، بە تایبەتی کەسانی ناو خێزانەکەی خۆی و ھاوڕێ و دۆستە گوێڕایه‌ڵ و ھەرە نزیکەکانی، پێگە سەرەکییەکانی ناو جیھازە بیرۆکراسییەکە و لەشکر و ئاساییش و هه‌واڵگریی و میدیا و دەزگا گرنگەکانی تری حوکمڕانیی، وەردەگرن. بەدەستھێنانی ئەو پێگانەش پەیوەندییەکی ڕاستەوخۆی بە پلە و ڕادەی دوور و نزیکیی و گوێڕایەڵیی بۆ خێزانە سوڵتانییەکەوە ھەیە. لەم سیسته‌مەدا جگه له په‌رواێزێكی زۆر بچووك، ھیچ دەزگا و ناوەندێک بوونێکی سەربەخۆ و واقیعییانەی نییە لە دەرەوەی خواست و ئیرادەی خێزانه سیاسییه‌كه‌وه بێت؛ ھەرھەموویان بە خواست و ویستی ئه‌و بازنه داخراوه‌ی ده‌سه‌ڵاته‌وه گرێدراون و بە شێوازی جیاواز بە ئابوریی و میدیا و ھێزی سەربازیی و ھەواڵگریی ئەو خێزانانەوە پەیوەستن.\nدەرەنجامێکی لۆژیكیی دروستبوون و ئیشکردنی ئه‌م فۆرمه له سیسته‌می سیاسیی و ئابووریی و سه‌ربازیی سوڵتانیی، ھاتنەکایەی گەندەڵییەکی گەورە و ھەمەلایەنە، سەرەتا لەناو دەزگاکانی حوکمڕانییدا و دوای ئەوەش دابەزین و ته‌شه‌نه‌كردنی بۆ ناو ڕیزەکانی خوارەوەی کۆمەڵگا. وه‌رگرتنی پێگه‌ی سیاسیی، ئیداریی، سه‌ربازیی، میدیایی، ئابووریی، دەرکەوتن و دەرنەکەوتنی بكه‌ره سیاسیی و ئابووریی و میدیاییه‌كان، وابه‌سته‌ی توانا و لێهاتوویی كه‌سه‌كان نییه، به‌ڵكو وابەستەی ئاستی خزمایه‌تیی و گوێڕایه‌ڵیی ئەوانە بۆ سه‌رۆك و بکەرە خێزانییەکانی ناو سیسته‌مه سوڵتانییه‌كه‌وه.\nبێگومان ئەو وێنە گشتییەی سەرەوە بۆ سوڵتانیزمان کێشا، ھەمان ئەو وێنەیەیە کە ماكس ڤێبه‌ر به”ئایدیال تایپ“، واتە بە ”نموونەیەکی ئایدیالی“ی ناویدەبات. ”ئایدیال تایپ“ وێنەیەکی گشتییە کە دەرکەوتەکانی لە واقیعدا ھەمیشە بڕێک جیاوازییان لەگەڵ وێنە گشتییەکەدا دەبێت. ئەم حاڵه‌ته‌ش وادەکات وێنە گشتییەکە لەناو رەوتە مێژوویی و ژینگە سیاسیی و کۆمەڵایەتییە جیاوازەکاندا، بە شێوازی جیاواز دەربکەوێت. وێنەی سیسته‌مە سوڵتانییەکە لەمڕۆکەی دونیای ئێمەدا وێنەی سیسته‌مێکی خێزانییە کە لە ئێستادا نەوەی دووھەمی خێزانە سیاسییەکان گەشەی پێدەدەن و ئاراستەیدەکەن. نەوەیەکی منداڵ، کە بەشی زۆریان زۆربەی ژیانیان لە دەرەوەی کوردستاندا بردۆتەسەر و پەیوەندییەکی ڕاستەوخۆیان لەگەڵ واقیعی سیاسیی و کۆمەڵایەتیی و فەرھەنگیی دونیای ئێمەدا نەبووە.\nماكس ڤێبه‌ر سوڵتانیزم به”فۆرمێكی توندڕه‌وی ته‌عه‌سوفیی، به‌ندنه‌كرا و كۆنترۆڵنه‌كراوی ده‌سه‌ڵاتدارێتی تاکەکەسێک“ پێناسده‌كات كه‌سه‌رچاوه‌ی شه‌رعییه‌ته‌كه‌ی ترادیسیۆنه‌و له‌سه‌ر بناغه‌ی و خزمگه‌رایی و دابه‌شكردنی داهات و سامان به‌سه‌ر كه‌سه نزیكه‌كانی، وه‌لائه‌تی سیاسی ئه‌م گروپانه بۆ خۆی ده‌كڕێت و زامنده‌كات. ئەوەی ئێمەش ساڵانێکە بەرگری لێدەکەین ئەوەیە، کە مۆدێلی ده‌سه‌ڵات و فۆرمی دەسەڵاتدارێتی لە ھەرێمی كوردستاندا فۆرمێکی سوڵتانییە. ئەم مۆدێله‌ی ده‌سه‌ڵاتیش لەناو پارتیدا لە ھەمووان جێگیرترە و لە پارتیشەوە بۆ ناو ھێزەکانی تر گواستراوەتەوە و به‌هه‌مووشیان فۆرمێكی ده‌سه‌ڵاتدارێتی سوڵتانییان بنیاتناوه. ئەوەی له‌كۆمه‌ڵگای سیاسیی ئێمەدا ھەیە لە چەند ڕوویەکەوە لەو مۆدێلە ئایدیالییە جیاوازە کە ماکس ڤێبەر باسیدەکات. له‌كۆمه‌ڵگای ئێمەدا سیسته‌مە سوڵتانییەکە پشتی بە حیزبێکی لینینی گەورە، بە چەندان دەزگای میدیایی ئاراستەکراو، بە ھێزی چەکداریی تایبەت و بە مۆنۆپۆڵکردنێکی تەواوی ئابوریی نەوت و بە فۆرمێک لە ھەڵبژاردن بەستوە كه ده‌رئه‌نجامه‌كه‌ی پێشوه‌خت ده‌سنیشانكراوه. ئەم مۆدێلەش لە واقیعی ئێمەدا وێنەی دەسەڵاتێکی خێزانی وەرگرتوە، کە سه‌رۆك تیایدا پاترۆنێکی سیاسییه‌و ده‌سه‌ڵات تیایدا لە باوکەوە بۆ کوڕ، یان بۆ نێرەکانی تری ناو ھەمان خێزان دەگواسترێتەوە و لەوانیشەوە بۆ نەوەکانی تری ناو ھەمان خێزان و خزم و هاوڕێكانیان. بەبێ ئابوریی نەوت و بەبێ ئەو تێکەڵکرنە ھەمەلایەن و ترسناکەی سیاسەت و ئابوریی بەیەکتری، ئەگەری ژیانی ئەم سیستمە بەم شێوەیەی ئەمڕۆکەی گەورەنەدەبوو.\nوەک وتمان ئەوەی ئەمڕۆ لەناو کایەی سیاسیی ھەرێمدا ڕوودەدات پرۆسه‌ی جێگرتنەوەی تەواوی منداڵە سیاسییەکانە بۆ باوکە سیاسییەکان. ئەمە ھەم لەناو خێزانە سیاسییەکاندا ڕوودەدات و ھەم لەناو سەرکردایەتی ھێزەکانیشدا. نەوە کۆنەکان کەنارگیردەکرێن و شوێنیان بەو منداڵانە دەگیرێتەوە کە لەناو خێزانە سیاسییەکانەوە بۆ ترۆپکی دەسەڵاتی سیاسیی بازدەدەن. ئەم فۆرمە لە جێگۆڕکێکی دەسەڵات دیسانەوە سەرەتا لەناو پارتی دیموكراتی كوردستاندا دروستبوو، له‌ژێر هه‌یمه‌نه‌ی بنه‌ماڵه‌ی بارزانیشدا وه‌ك مۆدێلێك له‌ژیانی سیاسیی ئێمەدا چەسپی. لە دوای ڕاپەڕینیشەوە ئەم مۆدێلە ھەنگاو بە ھەنگاو، بەڵام بەشێوەیەکی سیستماتیکیی، بۆ ناو یەکێتی نیشتیمانی كوردستان گواسترایەوە.\nمێژووی ئه‌زموونی به‌سوڵتانییكردنی ده‌سه‌ڵات لەناو یەکێتیدا پرۆسه‌یه‌كی ئاڵۆزترە تا له‌ناو مۆدێله‌كه‌ی پارتیدا، چونكە تا ئەم ساتەش لەناو یەکێتیدا زیاد لە خێزانێکی سیاسیی ئامادەیە و لە دوای كۆچی دوایی تاڵه‌بانیشەوە بە ئاشکرا، سێ خێزانی سه‌ره‌كیی سیاسیی دەبینین كه جڵەوی ئەم ھێزەیان لەدەستە و چه‌ندین ته‌كه‌تولیان له‌ناو ده‌زگای حیزب و میدیا و ئابووریی و هێزی چه‌كداردا دروستکردوە. ئەو خێزانانەش بریتین لە خێزانی تاڵەبانیی و خێزانی ئیبراھیم ئەحمەد و خێزانی کۆسرەت ڕەسوڵ. ھەریەکێک لەم خێزانانە، بە تەماحێکی سوڵتانییەوە، ھەم لەگەڵ یەکتردا و ھەم لەگەڵ خێزانە سیاسییەکانی دەرەوەی یەکێتیدا، له‌سه‌ر كۆنترۆڵكردنی داهات و سێنتەرەکانی دەسەڵات، لە ده‌سه‌ڵاتی سیاسیی و ئابووریی و ئیداریی و سه‌ربازییه‌وه بیگرە بۆ دەسەڵاتی میدیایی، له ململانێدان.\nئەوەی لەم ساتەدا تازەیە دروستبوونی ھەمان دیاردەی خێزانی سیاسییە لەناو بزوتنەوەی گۆڕاندا. ھەمووان دەزانن یەکێک لە کۆڵەکە سەرەکییەکانی دروستبوونی بزوتنه‌وه‌ی گۆڕان ره‌تكردنه‌وه‌ی مۆدێلی تەوریسی سیاسیی و پرسی بەخێزانیکردنی دەسەڵات بوو، به‌ڵام هه‌ر لە دوای تاپۆکردنی سەرجەمی موڵک و ماڵی ئەم بزوتنەوەیە لەسەر کوڕەکانی نەوشیروان مستەفا، ئیتر په‌تای سوڵتانیزمی سیاسیی ئه‌م حیزبه‌شی گرته‌وه. له‌مڕۆدا بزوتنه‌وه‌ی گۆڕانیش به‌خێراییه‌كی سەرنجڕاكێش به‌ره‌و ته‌وریسی ڕاستەوخۆی سیاسیی و دروستبوونی خێزانێکی سوڵتانیی نوێ هه‌نگاوده‌نێت.\nبزوتنەوەی گۆڕان یه‌كێك بوو له‌و ھێزە کاریگەرانەی کە بەگژ سوڵتانیزمی سیاسییدا دەچووەوە و دژ به‌تێكەڵكردنی ویراسه‌ت و سیاسه‌ت و ئابووریی و حیزب بوو بەیەکتری، کەچی خۆی له‌ئێستادا بە ھەردوو پێوە لەناو ھەمان مۆدێلی سوڵتانیزمی سیاسییدا جێگیرە. هه‌روه‌كو چۆن كۆنترۆڵی سه‌رچاوه‌ی داهات و لەوێشەوە میدیا یه‌كێك بوو له هۆكاره سەره‌كییه‌كانی به‌خێزانییكردنی ده‌سه‌ڵات له‌ناو دوو حیزبه سیاسییه باڵادەستەکەی ھەرێمدا، ئاوهاش ته‌ملیككردنی داهات له‌ناو بزوتنه‌وه‌ی گۆڕاندا بوو به‌وه‌رچه‌رخانێكی گه‌وره‌ی سیاسیی بۆ بەھێزکردنی پێگەی سیاسیی کوڕەکانی نەوشیروان مستەفا لەناو ئەو بزوتنەیەدا و ھاتنەکایەی پرۆسه‌ی سوڵتانیزمی سیاسیی له‌ناو ئه‌و رێكخراوەدا.\nله‌ناو جوڵانه‌وه‌ی نه‌وه‌ی نوێشدا پرۆسه‌ی به‌خێزانییبونی ده‌سه‌ڵات ھەم ئامادەیە و ھەم ئه‌گه‌رێكی كراوه‌و بەھێزە، خودی شاسوار عه‌بدولواحید خۆشی وه‌كو سوڵتانێكی نیولیبرال له‌گه‌ڵ حیزبه‌كه‌ی و ئه‌ندامه‌كانی و ده‌زگاكانی هه‌ڵسوكەوت ده‌كات، چونكه سه‌رچاوه‌كانی داهات و میدیا موڵكی شەخسی خۆیه‌تی و ڕاسته‌وخۆ له‌لایه‌ن خۆی و هه‌ندێك له كه‌سه نزیكه‌كانیەوە ئیداره‌ی میدیا و سامانی جوڵاندنەوەکەی ده‌درێت.\nبە کورتی ئەمڕۆکە سوڵتانیزمی سیاسیی مۆدێلی بێڕکابەری سیاسیی ھەرێمە. ئەوەی کۆمەڵگای ئێمە لە ساڵانی داھاتوودا چاوەڕوانی دەکات بریتییە لە دەرەنجامە کارەساتاوییەکانی ململانێ و بەریەککەوتنی منداڵی خێزانە سیاسییەکان لەناو خۆیاندا و لەگەڵ یەکتردا.\n2 حیكایەتی چاكسازیی


لە گەڕەكێكی سلێمانی سێ دوكان و خواردنگە داخران - تۆڕی میدیایی خەڵک\nخەڵك شارەزایەكی كەش و هەوا ئاماڕ و ژمارەی قوربانییەكان بە ڕوودانی لافاوی وڵاتانی جیهان لەم مانگەدا تا ئەمڕۆ بڵاودەكاتەوە و ڕایدەگەیەنێت ، وڵاتی ئەڵمانیا زۆرترین قوربانی هەبووە و 150 هاووڵاتیش وونبوون . ئاراس جەبار ، شارەزای كەش و هەوا لە هەرێمی كوردستان بە (خەڵك) ی ڕاگەیاند، لەماوەی ئەم مانگەدا بەهۆی گۆڕانكاری لە كەش و هەوا زۆرێك لە وڵاتان توشی لافاو بوون و بەو هۆیەوە ژمارەیەك قوربانی لێكەتەوەتەوە . وتیشی ،"یەكێك لەو وڵاتانەی زۆرترین قوربانی هەبووە بەهۆی لافاوی ئەم مانگەوە وڵاتی ئەڵمانیا بووە، كە 180 گیان لەدەستدان و 150 ونبوون تۆماركراوە و دوای ئە ووڵاتی هیندیستان دێت ، كە 125 گیان لەدەستدان و 40 وونبوون تۆماركراوە". ئەو وڵاتانەی بەهۆی لافاوەوە زیانیان بەركەوتووە: وڵاتی چین :- ژمارەی گیان لە دەستدان ٥٦ كەس ، ژمارەی ونبوو ٨ كەس. وڵاتی بەلجیكا :- ژمارەی گیان لەدەستدان ٣١ كەس ، ژمارەی ونبوو ٧٠ كەس. وڵاتی عومان :- ژمارەی گیان لەدەستدان ٧ كەس ، ژمارەی ونبوو ١ كەس . وڵاتی توركیا :- ژمارەی گیان لەدەستدان ٦ كەس . وڵاتی سعودیە :- ژمارەی گیان لە دەستدان ٣ كەس. ئاشكراشیكرد، ئەمە جگە لە ئاماری چەند وڵاتێكی دیكە، هەیە كە تیایدا لافاوی گەورە ڕوویداوە و قوربانی زۆری لێكەوتۆتەوە .\nبەهۆی پابەندنەبوون بە مەرجە تەندروستییەكان و بوونی خواردن و خواردنەوەی خراپ بوو لە گەڕەكێكی سلێمانی 3 دوكان و خواردنگە داخران.\nبەڕێوەبەرایەتی خۆپاراستنی تەندروستی سلێمانی لە ڕاگەیەنراوێكدا ئاماژەی بەوەكردووە، ئەمڕۆ یەك شەممە ٢٠٢١/٥/١٦ هەڵمەتی پشكنینەكانی تیمەكانی چاودێری تەندروستی بۆ چاودێری شوێنە گشتیەكان بە مەبەستی جێبەجێكردنی مەرجە تەندروستیەكان بەردەوام بوو.\nڕاشیگەیاندووە، لە گەڕەكی (عەلی ناجی) دەستیان گرت بەسەر هەندێك خواردن و خواردنەوەی ناتەندروست و ماوە بەسەرچوو.\nئاشكراشی كرد، لەو هەڵمەتەدا ٣ شوێنیش غرامە كراون و چەند شوێنێكیش ئاگادار كراونەتەوە، لەدووبارە بوونەوەی سەرپێچیەكان شوێنەكانیان دادەخرێ .\nسەرانی عەرەب لەگەڵ بەرپرسانی جولەکەدا، لەسەرەوە نەیار و لەژێرەوە یار\nخەڵك- سەرۆكی هاوپەیمانێتی نەسر و سەرۆك وەزیرانی پێشووتری عێراق بە سەرادنێك گەیشتە شاری سلێمانی و لە لایەن پارێزگاری شارەكەوە پێشوازی لێكرا. د.…\n21 شوبات 2021 9.05 am\nخەڵك- پاسێك لە شەقامی مەلیك مەحمود لە سلێمانی وەرگەڕا و شەش خوێندكار بریندار بوون.\n05 مارس 2021 5.10 pm\nخەڵك- بەڕێوەبەرایەتی خۆپاراستنی تەندروستی سلێمانی بڕیاریدا بە قەدەغەكردنی فرۆشتنی شەربەتی مێووژ تاوەكو ئەنجامی…


لیژنەی دارایی: پرۆژە یاسای بودجە رادەستی سەرۆکایەتی پەرلەمان كرا | دەزگاى زارى کرمانجى\nلیژنەی دارایی: پرۆژە یاسای بودجە رادەستی سەرۆکایەتی پەرلەمان كرا\nزاری كرمانجی - لیژنه‌ی دارایی ئه‌نجومه‌نی نوێنه‌رانی عێراق، رێکارەکانی ئامادەکردنەوەی پرۆژە یاسای بودجەی ساڵی (2021) کۆتایی پێهێنا و رادەستی سەرۆکایەتی ئەنجومەنی کرد.\nئه‌مرۆ دووشه‌ممه سەرچاوەیەک لە لیژنەی دارایی له ئەنجومەنی نوێنەران بە میدیاکانی عێراقی راگەیاندووه، كه لیژنەی دارایی پرۆژەیاسای بودجەی فیدراڵی ساڵی 2021ـی رادەستی سەرۆکایەتیی پەرلەمان کرد، بێ ئه‌وه‌ی دەقی تایبەت بە بەشە بودجەی هەرێمی کوردستان، کە حکوومەتی عیراق ڕەوانەی کردبوو ده‌ستكاری بكرێت به‌هۆی ئه‌وه‌ی هیچ رێککەوتنێکی نوێ بۆ گۆڕینی ئەو دەقە لە نێوان شاندی دانوستاندکاری هەرێمی کوردستان و لایەنە سیاسییەکان لە بەغدا بەدی نەهاتووە.\nهه‌واڵه‌كان ئاماژه به‌وه ده‌كه‌ن كه ناکۆکی لە نێوان فراکسیۆنە شیعەکان لە ئه‌نجوومه‌نی نوێنه‌رانی عیراق لەبارەی بەشە بودجەی هەرێمی کوردستان لە پرۆژەیاسای بودجەی گشتیی ساڵی 2021 هه‌بوو ئه‌وه‌یش وای كرد هێشتا کۆدەنگییه‌ك لە نێوان ئەو فراکسیۆنانە لەبارەی ئەو پرسەوه بەدی نەیه‌ت.


زیندانییەکی کورد لە زیندانی ئێڤین ئازاد کرا/ زیندانییانی بەندی ٣٥٠ی ئێڤین رادەگوێزرێن\n15:41 - 13 گەلاوێژ 2714\nئاژانسی کوردپا: زیندانییەکی کوردی خەڵکی ناوچەی سەقز کەلە زیندانی (ئێڤین)ی تاران لە دەستبەسەریدا بوو، ئازاد کرا.\nبەپێی راپۆرتی ئاژانسی هەواڵدەریی کوردپا، ئەیوب موسلیم خەڵکی قشڵاخی ئەفغانانی سەربە شاری سەقز و دانیشتووی گەڕەکی حاجیاوای ئەو شارە، کە لە زیندانی ئێڤین راگیرابوو، لە زیندان ئازاد کرا.\nئەیوب موسلیم رێکەوتی ٢٣ی بانەمەڕی ساڵی ١٣٩١ لەلایەن هێزە ئیتلاعاتییەکانەوە بە تۆمەتی هاوکاری و سیخوڕی بۆ ئیسراییل دەستبەسەر کراو بۆ ماوەی ٢ مانگ و نیو هاوڕێ لەگەڵ بێهزاد عەبدولی لەلایەن مەئموورانی وەزارەتی ئیتلاعاتەوە لەژێر ئەشکەنجە و لێپرسینەوەدا بوون.\nرۆژی شەممەی ئەم حەفتەیە ٤٨ کەس لە زیندانیانی \_"ئەمنیەتی\_"ی بەندی ٣٥٠ی ئێڤین، کە زۆربەیان زیندانیانی مەزهەبی بوون، بۆ بەندی ٧ی ئەو زیندانە کە تایبەت بە \_"تاوانی ماڵی\_"یە، راگوێزراون و ئەوەش لە کاتێکدایە، کە بەندی حەوت شوێنی پێویستی بۆ زیندانیان نییە و زۆربەی زیندانییەکان تەختیان نییە و لەسەر زەوی دەخەون.\nهەروەها ٢٥ زیندانیی دیکەی بەندی ٣٥٠ی ئێڤین، پێیان راگەیەندراوە؛ لە رۆژانی داهاتوودا بۆ بەندی ماڵی رادەگوێزرێن.\nدەگوترێت، کە راگواستنی ئەو زیندانیانە بە مەبەستی نەهێشتن و هەڵوەشاندنەوەی بەندی سیاسیی زیندانی ئیڤن لەلایەن حکوومەتی ئیسلامیی ئێرانەوە ئەنجام ئەدرێت، کە ئەمە نیگەرانیی لای چالاکانی مافی مرۆڤ و بنەماڵەی زیندانییەکانی بەندی ٣٥٠ دروست کردووە.\nلە ئێستادا تەنیا ٦٤ زیندانیی سیاسی، مەزهەبی و سایبیری، لە بەندی ٣٥٠ی ئێڤین راگیراون، کە محەمەد سدیق کەبوودوەند و سمکۆ خلقەتی دوو زیندانیی سیاسیی کورد لە بەندی ٣٥٠دا لە دەستبەسەریدان.\nرێکەوتی ٢٨ی خاکەلێوەی ئەمساڵ \_"مەئموورانی وەزارەتی ئیتلاعات و زیاتر لە ١٠٠ سەرباز و مەئمووری گاردی تایبەت\_" هێرشیان کردە سەر بەندی ٣٥٠ی زیندانی ئێڤین و وێڕای بەستنی چاو و لێدانی دەستبەند لە دەستی زیندانییە سیاسییەکان، بۆ ماوەی چەند کاتژمیر لێیان دابوون و سووکایەتییان پێکردن.